cyanic-selkie/wikianc huggingface dataset:
薄扶林
屋宇
薄扶林村有好多寮仔. 薄扶林村向薄扶林水塘行，有零散屋宇，好似牛奶公司宿舍、薄扶林公眾騎術學校、香港傷健協會薄扶林傷健營、香港大學舍堂之一嘅大學堂等. 村東過薄扶林道，有伯大尼，家下係香港演藝學院一樓、有牛奶公司牛欄，家下係惠康劇院，重有薄扶林技能訓練中心、中華廚藝學院.
薄扶林一帶嘅屋宇，都沿薄扶林道起.
薄扶林村以南，有置富花園同薄扶林花園，都係私人屋邨. 南已入鷄籠灣境，有薄扶林消防局、薄扶林救護站. 再南面有華富邨等.
薄扶林村以北，就有零散屋宇，散佈薄扶林道兩邊. 當中有香港大學嘅宿舍、心光盲人學校. 瑪麗醫院係薄扶林頭，不過查實喺沙灣對上，可謂沙灣之境. 下面有香港大學醫學院，更近沙灣.
薄扶林向西，山下有域多利道，已近大口灣境，有屋苑碧瑤灣. 再落係大口灣，經已填平，岸綫填到直一直. 起咗數碼港同貝沙灣.
街道
道有薄扶林道同域多利道，由港島北到南. 而薄扶林水塘道，可上爐峯峽.
香港政府計劃過起四號幹線，當中堅尼地城到香港仔段經大口灣.
胡榮華
胡榮華（）係中國象棋特級大師，喺上海出世.
2006年7月，渠又喺北京中國棋院贏得全國象棋賽冠軍.
近年胡榮華力主改革中國象棋嘅賽制規則，以避免消極和棋充斥.
出面參考
新浪體育：《胡榮華61歲的刀仍然很犀利 坦言消極和棋傷害巨大》
長沙街
長沙街（Changsha Street）係香港一條街，喺旺角南面，東面連接彌敦道，西面連接上海街，向西行車，個名嚟自湖南長沙.
井本喬士
（）係日本足球員，司職中場，效力過水戶蜀葵.
蘋果照妖鏡
蘋果照妖鏡，係指一啲由《蘋果日報》刊登，銳利度同雜訊都極高嘅相，會將唔少人影得好樣衰. 有媒體形容，蘋果照妖鏡令明星同好多公眾人物聞風喪膽，亦有網民話「蘋果照妖鏡，影乜都唔靚」、「蘋果照妖鏡，照出女星病！」. 其中一啲比較經典嘅照妖鏡相，包括張栢芝反白眼、黃伊汶小丑神等.
出現嘅原因
有都市傳說話，當初係因為《蘋果日報》為咗慳油墨，將相片嘅對比度提升，加上極高雜訊後再將照片壓縮，以減低印刷嗰陣所需要嘅油墨，於是就出現咗「蘋果照妖鏡」.
相關事件
2021年6月，香港警察用《香港國安法》嘅名義，連理據同法庭嘅頒令都無，拉咗壹傳媒幾個高層，又凍結壹傳媒嘅銀行戶口，最後搞到蘋果日報同壹週刊停刊. 事件除咗引起好多香港人同國際社會關注香港新聞自由被政府嚴重破壞，亦有唔少媒體同公眾人物都分享自己或其他人被蘋果照妖鏡捕捉到尷尬畫面嘅相，懷緬一下以前《蘋果日報》嘅舊時光. 元朗區議員張秀賢亦曾經被蘋果照妖鏡影低，面對蘋果日報同壹週刊停刊，佢亦曾經話，如果保得住蘋果，唔介意畀照妖鏡影成世.
龍興路 (廣州)
龍興路（）係中國廣東廣州嘅東西走向主幹道，喺白雲區龍歸到石湖村地區. 西邊從106國道嘅嶺南路口開始，一直向東去到六片田附近嘅水塘邊.
佢亦係出入106國道嘅龍歸地區、105國道嘅永興地區、304鄉道嘅石湖地區之間嘅緊要道路.
概要
全長4.7km，闊10～16米，雙向2車道，馬路分開咗西、中、東三條. 雖然喺永興村附近比較闊，但到六片田附近條路比較窄.
經過嘅道路
條路順序從西到東排，加粗嘅字係主幹道：
柤
柤（讀槎）係春秋時楚國地方，響安徽省邳縣西北.
史
《春秋》襄公十年一章，『十年、春、公會晉侯、宋公、衞侯、曹伯、莒子、邾子、滕子、薛伯、杞伯、小邾子、齊世子光、會吳于柤. 』衰公六年五章，『叔還會吳于柤. 』
楊孝華
楊孝華（Howard Young；）係香港建制派政治人（商界親中派元老），香港立法會同南區區議會前議員，香港自由黨成員，已婚，修讀經濟學同市場學，曾經係國泰航空（旅遊業與香港事務）總經理.
大仔楊哲寧經營鞋店，細仔楊哲安係中西區區議會議員、香港教育局前政治助理.
出面網頁
類:全國政協香港委員
禾坑
禾坑係香港新界沙頭角同粉嶺之間一個谷，同時呢度係村名同地名，響正沙頭角公路禾坑段. 最出名係鏡蓉書屋，出過唔少秀才.
禾坑，睇個名就知同禾有關，而坑就係谷咁解. 呢一帶以前係種稻米.
地理
向住沙頭角海，有段又長又窄嘅谷地. 而谷係北便麻雀嶺，同南便大瀝嶺夾成. 而谷有幾條涌匯埋，流向沙頭角海. 而禾坑，就響比較叾嘅一段.
禾坑出面有凹頭同麻雀嶺呢啲村.
因為禾坑比較埋，起沙頭角鐵路同之後沙頭角公路都響上禾坑附近，開山打通去粉嶺嗰邊. 所以沙頭角公路，向沙頭角嘅石橋頭到向粉嶺嘅大塘湖一段，就叫做禾坑段.
史
禾坑係李氏客家村. 呢一族人祖先，大宋末年（13世紀初）係住響福建. 後尾，有一支搬到去廣東博羅. 1860年代末，其中一支，李德華同個仔李權林就搬到新安禾坑. 就係呢度嘅開山祖.
到1950年代，新界唔少村民就搬出去市區同海外. 再李家三村，都有唔少人係咁，重有啲去到英國同牙買加.
世子
世子（heir-son ）係王位或者爵位嘅繼承人，通常係王或者爵嘅仔，尤其係大仔. 世子可以係冊立出來，或者大家都明知嘅人，但必定係男人來.
早期用法
例如，《春秋》桓公九年四章有寫，『冬、曹伯使其世子射姑來朝. 』襄公十年一章又有寫，『十年、春、公會晉侯、宋公、衞侯、曹伯、莒子、邾子、滕子、薛伯、杞伯、小邾子、齊世子光、會吳于柤. 』
祭 (周)
祭（注意祭讀債， ；前11世紀 - 前769年）係周嘅方國同邑，約莫家下河南省鄭州市東北嘅祭城村.
祭嘅阿頭同周天子同姓，都係姓姬，係伯爵，叫祭伯. 後尾因為響周天子朝庭做高官，叫祭公.
祭最後畀鄭國所滅.
彼得前書
《彼得前書》（Πέτρου Α΄）係耶穌十二使徒之一嘅彼得寫畀當時喺小亞細亞幾間教會嘅信. 時間大約係公元60年.
舊香港大會堂
舊香港大會堂係香港頭一座會堂，1869年開始用，用到1935年拆咗，喺香港島中環皇后大道中1號，即係而家匯豐總行大廈同中國銀行大廈一部份.
彼得前書
簡介
作者：彼得 日期：64年夏天 地點：羅馬 收信人：小亞細亞五個省分嘅信徒，以外邦信徒佔多數，混合猶太信徒. 彼得前書係寫畀散居喺亞細亞北部嘅基督徒，信裏面叫佢哋做「上帝嘅選民」. 呢卷書主要目的係鼓勵為信仰受苦難同迫害嘅信徒. 作者再次用耶穌基督嘅福音，佢嘅死、復活同再來嘅應許勸勉佢哋，使佢哋滿有希望. 為咗噉，佢哋一定要忍受苦難，確信苦難係對佢哋信心嘅考驗，同埋會使佢哋喺「耶穌基督顯現嘅日子」得到賞賜.
舊香港大會堂
舊香港大會堂有圖書館、博物館、舞廳、劇院，門口有個叫顛地噴泉嘅大噴水池，充滿巴洛克風格.
彼得前書
簡介
作者唔單只鼓勵信徒點樣面對患難，同時亦勸告佢哋喺生活上表現出佢哋係屬基督嘅人.
寶鄉橋
寶鄉橋（英文）係香港一橋，喺大埔市區林村河上，呈南北向. 條橋主要行車，兩邊可以行人. 寶鄉橋駁埋林村河兩岸，一邊駁住大埔墟寶鄉街，另一邊駁住大埔舊墟大埔太和路同安祥路交界. 由於佢喺正大埔新市鎮中心，所以絕大部份巴士小巴，都經寶鄉橋穿梳兩岸. 橋上面，北行有巴士站同小巴站，而南行有小巴站.
地理
寶鄉橋個位，原本係大埔，靠近林村河口，後尾填海，水道拉長，所以兩岸，都係新填地. 橫過林村河兩岸，橋下林村河水道，係人工，直筆甩. 水道兩邊有行人路. 橋南岸係大埔墟，橋北岸係大埔舊墟，同埋對出新填地嘅大埔中心一帶. 橋南端東面係大埔黃少清診所，西面係六鄉學習園地，即係舊時六鄉公立學校. 北端東北係大埔文娛中心，西北係大埔舊墟公立學校.
史
寶鄉橋係香港政府起大埔新市鎮後起嘅，接替廣福橋做過河行車橋，而廣福橋重建做行人橋.
構造
寶鄉橋有八支橋墩，兩支一組，分佈兩岸，支撐住條橋. 橋底有幾條管，輸送兩岸.
須藤繪里花
須藤繪里花 ，係日本嘅一個女藝人同埋配音員.
Chessgames.com
ChessGames.com係一個龐大又免費嘅國際象棋資料庫，有非常好嘅搜尋功能.
有好多註冊咗（免費）嘅讀者，可以係佢哋網頁上依牙鬆鋼（"kibitzing"）.
禾坑大朗
禾坑大朗（Wo Hang Tai Long）係香港一條村，喺新界北區沙頭角禾坑，約莫1750年開村，開響上禾坑北面.
沖口街道
沖口街道係中國廣州市荔灣區下屬的一個街道辦事處. 喺荔灣區的東南部，以大沖口涌為中心，瀕臨珠江，轄區面積4.2平方公里，下轄10個社區，常住人口2.6萬人，流動人口2.2萬人.
別什巴爾馬克
別什巴爾馬克（哈薩克文：бесбармак，巴什基爾文：бишбармаҡ, bişbarmag，韃靼文：бишбармак），係突厥人中意嘅一種菜肴，又係哈薩克嘅國菜. 「別什巴爾馬克」係音譯，意譯係「五個手指」. 別什巴爾馬克即係熟嘅馬肉或者羊肉加上湯、麵片，係哈薩克、吉爾吉斯等地方宴會上嘅主菜.
名
「別什巴爾馬克」喺突厥話嘅意思係「五個手指」，點解叫做有「五個手指」有不同嘅解釋. 一種講法，別什巴爾馬克傳統食法係用手食，所以叫做「五個手指」；另一種講法係，要做出好食嘅別什巴爾馬克，用嘅肉上面嘅脂肪一定要有五個指頭咁厚.
參考
[[Category:肉]]
無制限OT編集団
無制限OT編集団（Infinite OT Production Battlegroup）係香港電視娛樂ViuTV嘅節目製作團隊，核心人物包括編導劉諾衡同埋身兼旁白、編劇、資料撰稿嘅麥可暉，2019年2月4號埋班，出道作係《花姐ERROR遊》，因為製作出嚟嘅節目作風大膽破格，而且經常喺自己製作嘅節目度出鏡，所以建立咗一定嘅知名度.
主要成員
以下成員都參與咗團隊全部節目嘅製作： 以下成員都參與咗團隊過半數節目嘅製作：
水晶蘭屬
水晶蘭屬（，學名：Monotropa）係杜鵑花目杜鵑花科嘅一個屬.
河濱泳場
河濱泳場（），又嗌河濱游泳場，係中國廣東廣州嘅大型泳池，1991年8月動工，1992年6月起好，位置喺從化街口河濱北路45號（河島公園隔籬）. 佢既係從化區體育局屬下嘅康樂機構，又係從化最大嘅公眾泳池.
個泳場因為靠近流溪河邊而改成噉嘅名.
設施
河濱泳場泳池有2個國際標準嘅50米水池（一淺一深）、重有個似住宅小區咁大嘅細路池.
開放時間
呢間游水場有分開幾個場次開放. 時間分別係： 以上場次凈限每年5月初到9月初，其它時間基本上唔開.
連出去
類:廣州公眾泳池 類:從化
寶鄉街
寶鄉街（英文）係香港嘅一條街，喺大埔市區入面. 佢同廣福道一橫一直，係舊市區嘅大街. 北面駁住寶鄉橋，過林村河去新市鎮同大埔舊墟. 南面去到港鐵東鐵綫嘅火車軌下.
寶鄉街北起寶鄉橋，直去駁安祥路，橫駁大埔太和路. 由北而下，東有寶湖道，西有普益街. 跟住橫過廣福道，再落東有寶鄉坊，西有懷仁街、南盛街同懷義街，再落東有鄉事會街，到尾東駁寶鄉里，火車軌邊.
沿往比較顯眼嘅樓，有近寶鄉橋嘅六鄉學習園地同大埔黃少清診所，同近火車路嘅大埔鄉事委員會寫字樓同埋大埔社區中心.
兩隻山羊要過橋
兩隻山羊要過橋係一首普通話兒歌，歌詞話河東河西各一隻山羊想過河，喺橋上相遇，叫對方讓路，爭議不斷，甚至打交，終於掉落河. 故事好似話，做事要和諧，就會好好多.
雷
雷係閃電整出來嘅聲. 而聽出來係乜聲，就要睇點閃法同有幾遠，可以好清脆大裂聲，又可以又長又沉.
成因
閃電會突然整到局部空氣氣壓同溫度大增，於是產生衝擊激起聲波.
傳說
唐人傳說係天上面有雷公 ，打鼓出雷聲.
註
[[Category:聲]]
雷
中村文昭
（）係日本足球員，司職中場，效力過水戶蜀葵.
龍興路 (佛山)
龍興路（）係中國廣東佛山嘅西南-東北走向馬路，喺順德容桂. 西南邊從西堤二、三路交界開始，一直向東北去到福勝東路同桂福路嘅交界.
概要
全長1km，闊8米，雙向2車道.
經過嘅道路
條路順序從西南到東北排，加粗嘅字係主幹道：
十一月初五
十一月初五係黃曆十一月嘅第五日.
睇埋
[[Category:日]]
多醣
多醣（polysaccharide），係醣一類，由多個單醣分子，化合而成，係聚合物一種. 如澱粉質就係.
[[Category:醣]]
紙
紙（）一張平而簿嘅纖維，多數係用來寫，畫或者印嘢. 而裏面嘅纖維係由纖維素構成. 常見嘅紙纖維係來自木漿樹，多數都係軟木. 之不過，其他植物纖維好似綿、麻、大麻、米都可以造紙.
伯大尼修院
伯大尼修院係香港一座天主教修院，喺香港島薄扶林薄扶林道139號，薄扶林村對面，1875年由法國外方傳道會起，係香港法定古蹟. 而家由香港演藝學院租用做校園.
彼得後書
《彼得後書》（Πέτρου Β΄）屬於「大公書信」中最前寫成嘅第三卷. 根據基督教傳統，基督教相信成書時間大概喺公元64年，即教會傳統認為彼得殉道（畀羅馬皇帝尼祿處決）嘅嗰一年. 教會認為呢本書係耶穌十二使徒之一嘅彼得（原名西門）所寫.
簡介
作者：彼得 日期：66年 地點：羅馬 收信人：小亞細亞五個省分嘅信徒
彼得後書係寫畀早期嘅信徒，主要目的係糾正假教師嘅言論同佢哋喺教會裏面造成嘅腐敗現象. 要解決呢啲問題一定要根據對上帝同對主耶穌基督有真正嘅認識，呢種知識係嗰啲曾經親眼睇見耶穌同聽聞佢教訓嘅人所傳授嘅. 作者特別指出，嗰啲認為基督唔會再來嘅言論係錯嘅，基督之所以遲遲未來係因為上帝「唔願意一人沉淪，乃係要人人離棄佢哋嘅罪惡. 」
行雷
行雷（haang4 leoi4，英文：Lightning strike）係種現象，係大氣同物體之間嘅放電. 佢哋多數起源喺積雨雲，之後擗落地面，就叫閃電，而啲聲就叫雷. 全世界大約25%嘅閃電發生喺大氣同地面物體之間. 閃電主要喺雲入面或者一舊雲對另一舊雲 ，其中放電只發生喺大氣中嘅高空.
路氹連貫公路
路氹連貫公路（Estrada do Istmo）係澳門一條馬路，連住氹仔島同路環島. 響1963年5月開工，去到1968年6月搞掂，1969年秋天先正式通車.
呢條路原本係一個海堤，比海平面高出五米，從氹仔嘅馬鱭尾向南延伸到路環嘅石排灣，全長2250米，馬路寬九米，中間七米闊係畀車行，兩邊行人道就各一米，成嗰工程用咗六百幾萬澳門幣. 1998年開始進行全面改造，變成一條雙向六綫嘅現代化馬路. 為咗慶祝澳門回歸，澳門政府響1999年整咗十二生肖雕塑響馬路中行綠化帶到. 澳門政府響馬路兩邊都填嗮海之後，就叫呢到做路氹填海區，叫做路氹城.
生態影響
自從路氹連貫公路起好之後，十字門東面嘅水道就隔開咗. 西面就慢慢形成紅樹林，係澳門難得一見嘅生態奇觀；而東面就形成咗泥灘，到處都有彈塗魚，而且重發展埋養蠔業.
但係二十世紀九十年代開始，兩邊都分別進行咗填海工程. 而後來賭權開放，賭場喺呢到起完一間又一間，當年自然風景就好難再睇到. 不過，有關呢啲珍貴自然風景嘅影片就擺咗響回歸之前起好嘅海事博物館到，響入面有講關於澳門歷史同漁業嘅展廳到播出.
羅家英
羅家英博士（），原名羅行堂，係香港影視演員，粵劇演員出身.
生平
羅家英，廣東順德人，以前係粵劇演員，八歲就跟阿爸學粵劇，響東南亞多個國家演出過. 1970年組成多個劇團開始粵劇生涯，並組成「家英之友」組織.
但係自嗰個年代開始，粵劇式微，觀眾數目不斷下降，羅家英響1991年起開始參與電影演出. 最初佢都只係演繹一啲平平無奇嘅配角，直到參與周星馳電影系列演出後，佢先至為人熟悉. 1994年羅家英響周星馳主演嘅《國產凌凌漆》裏面飾演「達聞西」一角，令到觀眾留低深刻嘅印象. 自此羅家英就走紅，成日都參與搞笑片嘅演出，其中佢有啲係周星馳電影，例如《西遊記第壹佰零壹回之月光寶盒》兩輯系列就飾演「唐僧」. 1995年佢響《女人四十》入面憑住搞笑形象，贏得咗1995年香港電影金像獎最佳男配角.
出面網頁
類:世界傑出華人
廣東經濟電視台
史
1994年12月22號，廣東經濟電視台攞咗本土攞咗22頻道段重正式開播 ，重入埋廣東有線電視網. 節目唔係凈播財經、消費、金錢同信息服務範疇，重播電視劇同文體娛樂等其它同經濟無關嘅內容. 初期播出時間得好短，從每日16:55開台之後到00:30收台 ，1990年代尾，開台時間提早到06:00，但朝早大多數播嘅係較早前錄影節目.
執笠
由於廣電總局喺2001年6月29號下發咗份通知，話要取消有線電視. 嗰時廣東電視台有兩個無線台號，為咗保持兩個台號一齊嗌嘅優勢，結果將廣東有線電視台同本台合併，時隔兩日重要求中央統一取消有線台信號. 最後廣東有線屬下除咗體育頻道畀咗廣東電視台之外，其它頻道冚唪唥同廣東商台合併，變成新成立嘅「南方電視台」 ，最後商台同有線台成為歷史. 而廣東經濟電視台冚唪唥嘅主持人轉嗮去南方電視台經濟頻道繼續做嘢.
註同攷
類:喺廣州嘅電視台 類:停播咗嘅電視台或頻道
甘卓
甘卓（；），字季思（），丹陽人（而家安徽當塗），係晉朝嘅官員、將領. 佢係秦朝丞相甘茂嘅後人，太爺係三國中東吳嘅將領甘寧，阿爺係吳國尚書甘述，老豆係吳國太子太傅甘昌.
生平
喺東吳亡國後，甘卓一度留喺屋企唔出仕. 後來做咗丹陽郡嘅主簿、功曹，然後獲察孝廉，做咗吳王司馬晏嘅常侍.
祭足
祭足，字仲（所又叫祭仲），係周春秋時鄭國人，係鄭國卿.
甘卓
生平
太安二年（303年）農曆十二月，張昌部將石冰作亂，議郎周玘討伐佢，甘卓亦有參與，喺遞年同陳敏一齊殺咗石冰. 戰後晉惠帝封佢爵位做都亭侯. 之後東海王司馬越任命佢做參軍，做離狐縣令.
祭足
宋人所執
因為鄭莊公姫寤生死，所以就鄭國就有承繼問題. 當初立大仔，鄧國之女所生姬忽繼位，是為鄭昭公，但宋人密謀立宋國姞姓雍氏嘅女所生嘅姬突繼位. 而身為鄭國要臣嘅祭足，就畀宋人誘而被人捉，要脅佢立姬突做鄭公，唔係就殺死佢. 祭足立約應承，咁姬突就返鄭國就做咗鄭公，是為鄭厲公. 而姬忽就出走衞國.
甘卓
生平
甘卓睇天下大亂，於是棄官唔做，返江東避難. 到歷陽時撞到陳敏. 陳敏想割據江東，見到佢好開心，想同佢傾下大計，重嗌自己嘅仔陳景娶甘卓個女. 永興二年（304年）農曆十二月，陳敏起兵，自號楚公. 似周玘呢啲江南大族雖然表面聽話，查實唔制，永嘉元年（307年），周玘密使鄉里錢廣殺佢上頭嘅陳敏細佬陳昶，於是陳敏嗌甘卓討伐錢廣，陳兵於朱雀橋南. 周玘派丹陽太守顧榮去遊說甘卓. 甘卓向來敬仰顧榮，兼且見陳昶死咗個心驚，諗咗好耐決定背叛陳敏，詐病帶返個女走，整斷朱雀橋，同周玘一齊殺咗陳敏.
當年司馬睿南渡江東，任命甘卓做前鋒都督、揚威將軍、歷陽內史. 永嘉五年（311年）討伐背叛司馬越嘅鎮東將軍周馥，然後平息杜弢叛亂，根據戰功，升爵位做南鄉侯，做豫章太守. 之後改任湘州刺史，而又進爵爲于湖侯.
東晉建立後，甘卓擔任安南將軍、梁州刺史，假節去督沔北諸軍（而家湖北北部），鎮守襄陽. 甘卓爲人外柔內剛，爲政簡惠，善於安撫民衆，又唔收估稅，維護市場價錢. 甘卓將境內所有魚池收得嘅稅全部去救濟貧民，當地人都話甘卓好.
永昌元年（322年），王敦喺武昌（而家湖北鄂州）以誅殺劉隗嘅名義起兵進攻建康，派人講聲甘卓聽，想佢來支持. 甘卓詐應承佢，個心唔制嘅，等王敦上船都無喐動到，重派孫雙去武昌勸阻王敦. 王敦聽完勸阻後，話做乜甘卓反口呀，強調自己起兵係剷除劉隗嘅大義，重以事成之後封甘卓做公來引誘佢. 孫雙報畀甘卓聽，勸話詐應承佢，等佢到咗建康就討伐佢，但甘卓無辦法決定點做. 湘州刺史司馬承派鄧騫遊說甘卓反叛王敦，不過甘卓嘅參軍李梁反而勸佢坐山觀虎鬥，於是聽完鄧騫同李梁拗撬，甘卓重係決定唔到要點做.
王敦見佢咁耐都唔來，驚佢會反叛，派佢嘅參軍樂道融去勸喐佢. 但係樂道融反而想背叛王敦，於是勸甘卓打佢. 本來甘卓就唔肯跟王敦叛亂，聽完樂道融啲話就決定咗反佢. 於是派巴東監軍柳純、南平太守夏侯承、宜都太守譚該等十幾人宣佈王敦罪狀，正式宣戰. 又派司馬贊、孫雙報畀朝廷聽，派羅英聯絡廣州刺史陶侃，鄧騫、虞沖聯絡司馬承，一齊討伐王敦. 當時征西將軍戴若思先接甘卓嘅報告，於是上表朝廷，令朝廷非常之開心. 而武昌啲人聽到甘卓大軍到，驚到四圍散咗. 於是朝廷任命甘卓做鎮南大將軍、侍中、都督荊梁二州諸軍事、荊州牧.
甘卓原本性格寬和，突然變到脾氣好臭，返到襄陽後脾氣暴躁，舉止失常. 佢自己照鏡，話鏡度見唔到自己個頭，話個頭飛咗去花園樖樹度. 之後佢屋企嘅金櫃自己響，啲聲清而悲，啲巫師話因爲有壞事發生，所以金櫃悲鳴. 主簿何無忌同佢屋企人都勸佢小心，點知佢一聽就火滾. 佢又落令所有士兵解甲歸田，完全唔留人做防衛，功曹榮建勸極都唔聽. 襄陽太守周慮接到王敦密令，要佢剷除甘卓. 佢知甘卓無防備，呃佢話湖度好多魚，嗌左右啲人去捉魚，然後趁無人喺寢室殺害甘卓，將首級送畀王敦. 包括散騎郎甘蕃嘅四個仔都被害.
太寧二年（324年）王敦之亂先平息，之後追贈甘卓做驃騎將軍，諡號敬.
參攷資料
類:安徽人 類:晉朝人 卓
諏訪彩花
諏訪彩花 ，係日本嘅一個女藝人同埋配音員.
龍興路 (惠州)
龍興路（；中國鄉道代碼：X206）係中國廣東惠州嘅南北走向主幹道，喺惠東縣大亞灣. 南邊從上塘路開始，一直向北去到石化大道西. 佢亦係206鄉道嘅一部分.
概要
全長3.7km，闊24米，雙向2車道.
經過嘅道路
條路順序從南到北排，加粗嘅字係主幹道：
叉隔莓屬
叉隔莓屬（，學名：Mycerinus）係杜鵑花目杜鵑花科嘅一個屬.
有機
有機可以係：
新世紀廣場 (搞清楚)
新世紀廣場可以係：
蔡誌恩
蔡誌恩（Choi Chi Yan, Vincent，）係香港男演員、模特兒同主持人，邵氏兄弟同無綫電視旗下藝人.
簡歷
蔡誌恩香港城市大學會計系畢業，做過香港有線電視新聞、無綫新聞主播、節目主持、模特兒、審計師同空中服務員. 做模特兒時經模特兒好朋友介紹，任職有線新聞主播. 其後喺2006年轉職無綫新聞台做主播，亦會為部份內地新聞做幕後報道. 2007年7月份離開無綫新聞台，轉職成為全職模特兒，冇再做主播.
出面網頁
類:香港電影男演員 類:香港電視男演員 類:香港男模特兒 類:香港主持人 類:前有線新聞報導員 類:前無綫電視新聞報導員 類:無綫電視男藝員 類:香港城市大學舊生 誌恩
理論滲透
理論滲透（Theory-ladenness）係有關科學哲學嘅一個概念，指一位研究者理解一件觀察到嘅嘢嗰陣，受到自己打前固有信嘅理論影響，例如硬係認為自己觀察到嘅嘢確認咗自己個理論.
姬蠆
姬蠆（蠆讀猜陰去聲；公羊傳寫做囆）係周春秋時鄭國君主，即係鄭公，謚鄭獻公. 佢又叫鄭伯.
查理曼
（Carolus Magnus；），係中世紀歐洲嘅法蘭克王國加洛林王朝第三任國王（768年到814年在位）、頭一位神聖羅馬帝國皇帝（800年到814年在位）.
香港天文台總部
香港天文台總部係香港天文台嘅總部大樓，喺九龍尖沙嘴彌敦道134A號，1883年開始用，係香港法定古蹟. 總部大樓兩層樓高，融合咗唔少建築特色，包括拱門迴廊、中式瓦頂、上層嘅羅曼式柱同下層嘅哥林多式柱.
娛樂
提供娛樂嘅媒體就叫娛樂圈. 娛樂其實有好多種，好似有戲院、話劇、運動、遊戲同埋社交舞. 另外，小丑或者卡通就主要係畀細路，不過有時大人都會覺得好正.
蔗醣
蔗醣（，sucrose），又寫蔗糖，係醣一種，雙醣一種. 佢見於蔗，所以叫蔗醣. 蔗醣係非還原醣，水解後得到葡萄醣同果醣.
睇埋
[[Category:醣]]
多寶街道
多寶街道係中國廣東省廣州市荔灣區轄下嘅一個街道，喺荔灣區中部. 轄區總面積0.86平方公里，下轄12個社區，總人口4.44萬人，其中常住人口4.21萬人，流動人口0.22萬人.
熱力學平衡
熱力學平衡（thermodynamic equilibrium）係指一個空間當中能量同物質完全平均分佈嘅狀態.
烯烴
烯烴，簡稱烯，係有碳－碳雙鍵嘅碳氫化合物（烴）. 最簡單嘅烯烴係乙烯，佢同時亦係工業上最廣泛生產嘅有機化合物.
建國一代
建國一代係新加坡一個政治專有名詞，泛指喺新加坡獨立之前就已經出世嘅新加坡人. 呢啲人唔一定係喺新加坡出世，亦可以係喺其他地方過嚟，見證著新加坡嘅獨立.
政府好重視提供畀佢哋嘅福利，例如喺2014年，就推出咗建國一代配套（Pioneer Generation Package, PGP）. 每到國慶日，建國一代就成為主角，而國家要發福利金嘅時候，佢哋亦多數係第一批受惠者.
南源街道
南源街道係中國廣東省廣州市荔灣區轄下嘅一個街道，喺荔灣區西北部. 轄區總面積1.85平方公里，下轄13個社區，常住人口5.6萬人.
田北雄氣
（）係日本足球員，司職守門員，效力過NTT関東，及浦和紅鑽.
岩風石南屬
岩風石南屬（；學名：Needhamiella）係杜鵑花目杜鵑花科嘅一個屬.
宋應星
宋應星（），係明代科學家，江西奉新人. 最出名著作係類似百科全書嘅科學技術大全《天工開物》. 佢被譽為中國嘅狄德羅.
鬭
鬭字讀，意思係接合、駁埋，泛指木工造檯造櫈，例如：鬭木；由此引申出觸碰嘅意思，例如：唔准鬭我啲嘢. 呢個字亦有人寫做「鬥」、「鬪」、「鬦」.
宋應星
類:江西人
約翰一書
《約翰一書》（Ιωάννου Α΄）指出信徒得救嘅喜樂係在乎確知得救，而保持呢種喜樂在乎同上帝相交，彰顯呢種喜樂在乎同人相愛.
簡介
作者：約翰 日期：80年 地點：以弗所 收信人：以弗所同亞西亞嘅教會
約翰一書有兩個主要目的，第一係鼓勵讀者同上帝同佢個仔耶穌基督保持親密嘅團契，第二係警告讀者唔好聽從嗰啲會破壞呢種團契嘅謬論. 呢種謬論認為邪惡係因為同物質世界接觸而產生嘅，所以噉，上帝嘅仔耶穌唔可能係真人. 呢啲假教師主張拯救係擺脫對今世生活嘅一切關懷，得救同道德生活嘅一切關懷，得救同道德生活或愛其他人並冇關係.
為反駁呢種言論，作者清楚指出耶穌基督係真實嘅人，同時強調一切信耶穌、愛上帝嘅人都一定要彼此相愛.
蘇炳添
蘇炳添（；）係一位中國內地嘅田徑運動員，廣東省中山市人. 佢成日跑100米賽，重同張培萌一齊，話成係「中國百米雙雄」. 佢參加過2010年嘅亞運會、2011年世大運同2011年亞洲田徑錦標呢啲比賽. 佢喺2015年5月30號嘅國際田聯鑽石賽入面跑出咗9秒99，成為史上第一位喺男子100米殺入10秒以內嘅黃種人選手.
2015年12月3號，喺珠海辦嘅廣府人恳親大會入面，佢攞咗十大傑出青年嘅稱呼.
出面網頁
炳添 類:中山人 類:中國田徑運動員 類:短跑手 類:感動中國年度人物
有機化合物
有機化合物（英文：organic compounds）係指大多數有碳嘅化合物，係生命產生嘅基礎物質，好似烷烴、烯類、苯、醇類等. 例外嘅主要包括碳化物、碳酸鹽、山埃、一氧化碳、二氧化碳等.
有機化合物比無機化合物多好多，有成幾百萬種，大部分都可以燃燒.
分類
有機化合物仲可以用渠嘅官能團分類.
少女標本
少女標本（Girls' Sample）係香港環球狂熱旗下女子組合，2015年出道，成員有袁紫僑、溫心、簡淑兒同許雅婷，2017年開始無再用組合名義出席活動，變相解散.
SC Auto Industries
SC Auto Industries係星加坡一間巴士車身廠，做車身設計同埋嵌車身.
公司係喺1992年由SC Auto巴士公司成立. 現時間廠喺香港（辦事處喺葵涌）同埋緬甸仰光有分公司.
嶺南街道 (廣州)
嶺南街道係中國廣東省廣州市荔灣區轄下嘅一個街道，喺荔灣區東南部. 轄區總面積0.9平方公里，下轄10個社區，戶籍人口4.5萬人.
徐光啟
徐光啟（；），字子先（），號玄扈（扈讀戶，），上海人，明朝官員、學者. 最出名事跡係推動將西洋文化同科技引入中國，曾經同傳教士利瑪竇合作翻譯歐幾里得嘅《幾何原本》. 死後謚號文定.
陶山惠實里
陶山惠實里 ，係日本嘅一個女藝人同埋配音員.
李蔓瑩
李蔓瑩（，Renee Li，），係香港模特兒、演員同主持.
雹
雹（），亦叫冰雹，係天上跌來嘅冰，直徑有5到150毫米. 大嘅雹通常係勁行雷閃電而來，會見到積雨雲. 個過程就叫落雹.
形成
大雹結冷時會放潛熱，溶咗外層. 咁就會黐多啲水汽，甚至其他細雹，越整越大.
松岡美佳
松岡美佳（平假名：まつおか みか，）係日本女配音員，滋賀縣出身，而家属トルバドール音楽事務所.
刀
刀係用來切嘢嘅利器. 刀通常有刀鋒同有手柄. 人自石器時代以來，刀係架生亦係武器，而家，刀係日日都用嘅必需品，古時嘅、啲特別嘅刀係收藏品. 刀亦都係人最早為生存整嘅一樣架生.
結構
一把典形嘅刀分：
職業摔角手一覽
由於大部份職業摔角選手都無一個官方或者廣泛認知嘅中文名，所以只能用英文為主. 又由於摔角手數目太多，呢度只列出活躍選手名單，重有就係選手名單會因為合約期滿、轉會或各種原因而有所變動，請留意變動.
男子組
Shelton Benjamin, Lance Cade, Carlito (Carly Colón), John Cena, "Hacksaw" Jim Duggan, Kenny Dykstra (Ken Doane), Edge (Adam Copeland), Eugene (Nick Dinsmore), Ric Flair (Richard Fliehr), Shad Gaspard, The Great Khali (Dalip Singh), Charlie Haas, Jeff Hardy, JTG (Jayson Paul), Chris Masters (Chris Mordetsky), Robbie McAllister (Derek Graham-Couch), Rory McAllister (Russell Murray), Shawn Michaels (Michael Hickenbottom), Trevor Murdoch (Trevor Rhodes), Johnny Nitro (John Hennigan), Randy Orton, Scotty 2 Hotty (Scott Garland), Snitsky (Eugene Snisky), Super Crazy (Francisco Pantoja Islas), Umaga (Eddie Fatu), Val Venis (Sean Morley), Viscera (Nelson Frazier, Jr.)
女子組
Mickie James, Maria (Maria Kanellis), Melina (Melina Perez), Candice Michelle (Candice Beckman), Victoria (Lisa Marie Varon), Torrie Wilson
男子組
Batista (Dave Bautista), The Boogeyman (Marty Wright), Chris Benoit, Deuce (James Reiher, Jr.), Domino (Cliff Compton), Finlay (David Finlay) , Funaki (Shoichi Funaki) , Chavo Guerrero (Salvador Guerrero III), Matt Hardy, Gregory Helms, Kane (Glen Jacobs) , Brian Kendrick, Mr. Kennedy (Ken Anderson), King Booker (Booker Huffman), Paul London, Joey Mercury (Adam Birch) , Mike "The Miz" Mizanin, Jamie Noble (James Howard or James Gibson), Montel Vontavious Porter (Antonio Banks), William Regal (Darren Matthews) , Sylvan (Sylvain Grenier) , Dave Taylor, The Undertaker (Mark Calaway), Vito (Vito LoGrasso), Jimmy Wang Yang (James Yun)
女子組
Jillian Hall, Kristal Marshall, Ashley Massaro
男子組
Elijah Burke, CM Punk (Phil Brooks), Marcus Cor Von (Monty Brown), Tommy Dreamer (Tom Laughlin), René Duprée (René Goguen), Hardcore Holly (Bob Howard), Mike Knox (Mike Hettinga), Bobby Lashley (Franklin Lashley), Little Guido Maritato (James Maritato) , Balls Mahoney (Jonathan Rechner) , Shannon Moore, Stevie Richards (Michael Manna) , Sabu (Terry Brunk), The Sandman (Jim Fullington) , Matt Striker (Matthew Kaye), Test (Andrew Martin), Kevin Thorn (Kevin Fertig), Rob Van Dam (Rob Szatkowski)
女子組
Ariel (Shelly Martinez), Brooke (Brooke Adams) - Extreme Exposé 成員, Layla El - Extreme Exposé 成員, Kelly Kelly (Barbie Blank) - Extreme Exposé 組長, Trinity (Stephanie Finochio)
Percy Jackson & the Olympians
Percy Jackson & the Olympians，臺灣名波西傑克森，係美國作家Rick Riordan嘅系列奇幻文學作品，成個系列一共有五集，已被翻譯成全球三十個語言嘅版本，係世界暢銷嘅小說系列，亦係美國總統奧巴馬推薦嘅作品，呢個系列俾人話係繼Harry Potter之後，好多次被人改編嘅經典奇幻文學.
系列講述一個叫Percy Jackson嘅男仔，佢本來係一個天生就患有過動同閱讀障礙嘅人，後來佢俾人發現原來係古希臘眾神其中之一嘅波塞冬同凡人Sally Jackson生出嚟嘅仔，之後佢就同佢個朋友，實際上係一個羊男，叫Grover Underwood嘅男仔去咗一個叫Camp Half-Blood嘅地方，響裏面識咗個由雅典娜生出嚟叫Annabeth Chase嘅女仔同由荷米斯生出嚟叫Luke Castellan嘅男仔，之後佢哋就展開咗一連串嘅大冒險…
大梗莓屬
大梗莓屬（，學名：Notopora）係杜鵑花目杜鵑花科嘅一個屬.
終審法院大樓
終審法院大樓（The Court of Final Appeal Building），係香港終審法院當今嘅辦公大樓，喺香港中環昃臣道8號，喺1912年起好，建築風格呈現新古典主義，揉合咗遠東嘅建築特色，大樓上面蒙住雙眼嘅泰美斯女神像右手揸住個天秤、左手揸住支劍，代表大公無私 ；大樓外部喺1984年列為香港法定古蹟.
大樓曾經先後用嚟做過香港最高法院、立法局同立法會大樓，喺香港日治時期曾經俾日本軍徵用嚟做憲兵總部. 隨住香港立法會喺2011年10月搬咗去添馬艦嘅立法會綜合大樓，大樓移交畀司法機構改做香港終審法院，已經喺2015年9月7號投入服務.
李敏
李敏可以係：
約翰二書
《約翰二書》（Ιωάννου Β΄）係《新約聖經》裏面唯一寫畀女性嘅書卷，亦係篇幅較簡短嘅書信之一，可以寫喺使徒時代嘅一頁紙莎草紙上面.
簡介
作者：約翰 日期：80年 地點：以弗所 收信人：蒙揀選嘅夫人同佢嘅仔女
約翰二書係由一位「長老」寫畀「蒙揀選嘅夫人」同佢嘅仔女，可能係指某個地方教會同佢嘅會友. 寫呢封信嘅目的係勸勉信徒彼此相愛，同時警告信徒提防假教師同佢哋嘅言論.
順洲企業
順洲企業私人有限公司（Soon Chow Corporation Pte Ltd）係星架坡一間巴士車身廠.
公司嘅歷史可以追溯到1926年，嗰年蘇順洲創立永安造車廠（Weng On Workshop），專出小巴（即所謂嘅「蚊子巴士」）. 後來間廠越做越大. 家陣公司除咗自己出車身之外，亦有同巴士公司嵌第啲廠嘅車身.
UTC-0:25
UTC-0:25係比世界協調時間慢25分鐘嘅時區，喺1916年前做過愛爾蘭時間.
彩虹街道 (廣州)
彩虹街道係中國廣東省廣州市荔灣區轄下嘅一個街道，喺荔灣區中部. 轄區總面積1.06平方公里，下轄11個社區，常住人口3.8萬人，流動人口1.5萬人.
英國法律
英國法侓（Law of the United Kingdom），係講緊英國有4套法系. 而每一套法系係根據佢嘅歷史原因而導致嘅地理位置去分，有英格蘭法律制度、北愛爾蘭法律制度、蘇格蘭法律制度同2007年創立嘅威爾士法律制度. 但係威爾士法律制度本身就唔係一個獨立嘅司法系統，佢只係一個初級同二級由威爾斯議會產生出嚟嘅法侓.
三個司法系統
喺英國有三個唔同嘅司法管轄權：英格蘭同威爾斯、北愛爾蘭、蘇格蘭. 嗰三個地方都有屬於自己嘅法系、歷史、發源地.
乙烯
乙烯係烯烴一種，每個分子有2個碳原子同4個氫原子，化學符號.
乙烯係工業上最廣泛生產嘅有機化合物，多數用嚟整塑膠原料聚乙烯. 佢亦係好常用嘅植物荷爾蒙，可以催熟生果同菜蔬.
類:易燃物品 類:易爆物品
Bad Pyrmont
Bad Pyrmont（IPA：bat pyrˈmɔnt或bat ˈpyrmɔnt）係德國下薩克森Hameln-Pyrmont區入面嘅一個城鎮.
渠坐落向River Emmer，Weser嘅西邊約莫10公里，一個著名嘅溫泉度假區，向17世紀同18世紀攞到作為王侯度假嘅一個時髦嘅地方嘅聲譽. 渠嘅大型公園係德國至壯觀忌，有一個著名嘅戶外棕櫚花園. 巴羅克式嘅城堡（1706年到1710年），由16世紀開始，係一個令人印象深刻嘅複雜嘅防御工事嘅一部分，today houses the museum. 歐洲唯一嘅蒸汽山窿，向嗰道治療性嘅二氧化碳氣體由地上冒出. 爾個鎮亦係宗教之友協會（貴格會）向德國嘅中心. Bad Pyrmonter mineralwasser,風靡咗成個德國北部，向Bad Pyrmont裝樽.
洲崎綾
洲崎綾 ，係日本嘅一個女藝人同埋配音員.
來日方長
來日方長可以係：
厘 (重)
厘，亦都寫做釐，係唐質量單位. 係千分之一咁解嘅厘而來(來讀梨).
UTC+0:20
UTC+0:20係比世界協調時間快20分鐘嘅時區，喺1909到1940年間做過荷蘭時間.
厘 (重)
質量
原香港法例，1884年第廿二條，一厘係0.0013安士. 家下香港法例定一厘做分 (candareen) 或者斤，即係3.779936375毫克.
注
Cash (mass)
菱電發展
出面網頁
類:香港地產公司
山杜莓屬
山杜莓屬（學名：Oreanthes）係杜鵑花目杜鵑花科嘅一個屬.
𨀤
𨀤字讀，意思係跌低，例如：𨀤低、𨀤響條街處.
約翰三書
《約翰三書》（Ιωάννου Γ΄）係《新約聖經》裏面最短嘅書卷，透露初期旅行傳道工人嘅動態.
簡介
作者：約翰 日期：80年 地點：以弗所 收信人：該猶
約翰三書係由一位「長老」寫畀一位名叫該猶嘅教會領袖. 作者稱讚該猶，因為佢熱心幫助其他信徒；同時責備一個名叫丟特腓嘅人，因為佢想做教會領袖，不過唔行善.
鈴鹿千春
鈴鹿千春 ，係日本嘅一個女藝人同埋配音員.
UTC+0:30
UTC+0:30係比世界協調時間快30分鐘嘅時區，喺1901到1936年間做過英國王室時間，亦喺1894年前做過瑞士時間.
橋中街道
橋中街道係中國廣東省廣州市荔灣區轄下嘅一個街道，喺大坦沙島. 轄區總面積4.4平方公里，下轄6個社區，常住人口0.69萬人.
袁紫僑
袁紫僑（CoCo Yuen，），舊名袁聖殷，係香港模特兒、電影演員、歌手，而家係環球狂熱旗下. 佢2011年出道，入過組合LemonBeez，亦拍過幾套電影. 2015年，佢同簡淑兒、許雅婷、溫心三位新晉女星組成組合少女標本.
昌華街道
昌華街道係中國廣州市荔灣區下屬的一個街道辦事處. 喺荔灣區中部，東起龍津西路、恩甯路，西臨珠江邊，南接蓬萊路，北達中山八路. 轄區總面積1.65平方公里，下轄7個社區居委會，常住人口3.2萬人.
土田尚史
（）係日本足球員，司職守門員，效力過浦和紅鑽.
石垣市
石垣（いしがき）係日本沖繩縣八重山一個市，主要管轄石垣島，人口4.8萬. 日本將有主權爭議嘅釣魚台列嶼（日本叫尖閣諸島）歸石垣管.
文徵明
文徵明（），原名文壁，字徵明，號衡山居士、停雲生，係明代畫家、書法家，江蘇蘇州人，佢同唐伯虎、祝枝山、徐禎卿一齊叫「江南四大才子」，世稱文衡山.
佢嘅一生經歷成化、弘治、正德、嘉靖四朝，晚年同老師沈周並駕齊驅，繼沈周之後成為吳門畫派領袖.
鵲踏珠屬
鵲踏珠屬（，學名：Ornithostaphylos）係杜鵑花目杜鵑花科嘅一個屬.
中華人民共和國反外國制裁法
《中華人民共和國反外國制裁法》係中華人民共和國為咗應對外國制裁但相關法律手段唔足夠而制定嘅法律. 第十三屆全國人大常委會第二十九次會議喺2021年6月7號下晝舉行第一次全體會議，聽咗關於呢部法律草案嘅報告 ；跟住喺6月10號表決通過. 香港行政長官林鄭月娥公開表示支持.
反制措施
《反外國制裁法》嘅適用情況係「外國國家違反國際法同國際關係基本准則，以各種借口或者依據佢本國法律對我國進行遏制、打壓，對我國公民、組織採取歧視性限制措施，干涉我國內政，我國有權采取相應反制措施」，而制裁措施有三類：
另外，重有其它必要措施.
執行制裁
2021年7月23號，中華人民共和國外交部第一次依照《反外國制裁法》制裁美國商務部前部長威爾伯·羅斯等美方人員同實體，回應美國對中國嘅制裁. 白宮發言人珍·莎琪回應，美國唔會咁樣就驚咗，美方將繼續就習近平當局侵犯新疆人權問題、打壓香港民主運動等致力實施所有對中國嘅制裁措施.
港澳立法
2021年6月23號，中國外交部條約法律司處長史曉斌、聯合國國際法委員會委員黃惠康喺隸屬中共中央黨校嘅《學習時報》撰文，認為《反外國制裁法》可以列入《香港基本法》同《澳門基本法》附件三，跟住喺港澳通用，同《香港國安法》、《澳門國安法》一齊，健全特區國家安全法律體系.
2021年7月27號，十三屆全國人大常委會召開委員長會議，決定喺8月17號嘅常委會第三十次會議入面提請審議關於喺香港基本法同澳門基本法附件三入面增加全國性法律嘅決議. 有傳媒引述消息話，相關法律涉及《反外國制裁法》.
2021年8月8號，香港律政司司長鄭若驊發文認為訂立《反外國制裁法》係合法、合理同公平，又認為全國人大常委會喺諮詢基本法委員會同香港政府之後，做出將法律加入基本法附件三嘅決定係自然而且恰當嘅. 而港區人大常委譚耀宗就認為相關立法工作最好由本地立法程序完成比較適合.
壹獄壹世界：高登闊少踎監日記
《壹獄壹世界：高登闊少踎監日記》（Imprisoned : Surival Guide For Rich And Prodigal）係2015年香港電影，由王宗堯、張建聲、黃光亮、廖啟智、蔡瀚億領銜主演，孫立基導演. 故仔由高登討論區網上小說改編，講一個二世祖飲醉酒車死人去踎監嘅經歷.
呢套戲喺馬來西亞上畫嗰陣，個名叫做《監獄風雲2015》.
五羊邨站
五羊邨站（；Wuyangcun Station），規劃嗰時嗌過五羊新城站（；Wuyang New Town Station），係廣州地鐵廣州地鐵5號綫嘅車站，2009年12月28號開放，位置喺越秀區五羊新城嘅寺右新馬路同廣州大道中嘅交界.
佢係廣州地鐵入面第一次有地下公廁嘅車站.
陳婉衡
陳婉衡（Alycia Chan，）係香港無綫電視女藝員，香港出世，自細響加拿大生活，亦喺星加坡生活過，2011年參選攞到「友誼小姐」，之後返香港參選過2012年香港小姐競選 ，因為個樣似泳兒，所以又叫「翻版泳兒」 ，落選之後做咗女，到2014年佢主持J2遊埠節目《三日兩夜》 同行山節目《Go! Yama Girl》 而開始多人識.
五羊邨站
樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台. 雖然車站入面冇休息室，但有廁所響度，就喺A出入口附近.
月台
呢個站有1個島式月台，喺寺右新馬路嘅地底.
醛
醛係有碳氫氧官能基（-CHO）嘅碳氫化合物（烴）. 最簡單嘅醛係甲醛. 醛通常都有好濃嘅氣味，部份係合成香水嘅原料.
合成
氧化一級醇可以整到醛. 可以用重鉻酸鉀等氧化劑幫手. 但要小心唔好將渠過分氧化成羧酸，所以要喺形成醛之後即刻減壓蒸餾.
亦都可以用其他方法，例如臭氧化反應將烯烴變做醛. 但由於反應都可以將烯烴變做酮，所以要小心設計反應底物（烯烴）.
熱力學定律
（laws of thermodynamics）係熱力學當中講到嘅三條定律（好多版本會包埋第四條）.
UTC+1:24
UTC+1:24係比世界協調時間快1個鐘又24分鐘嘅時區，喺1880到1884年間做過波蘭時間.
熱力學定律
熱力學定律係喺大約 1860 年代嗰陣確立嘅. 每條定律都會有某啲條件，如果有個熱力學系統達到嗰啲條件，噉條定律所講嘅嘢實會係成立. 熱力學定律嘅內容如下：
十一月初六
十一月初六係黃曆十一月嘅第六日.
祝枝山
祝枝山（），原名祝允明，號枝山，係明代文學家，江蘇蘇州人，佢同唐伯虎、文徵明、徐禎卿一齊叫「江南四大才子」.
踩單車
踩單車（，英文：Cycling），係指用單車去做唔同嘅嘢，例如休閒活動、體能鍛煉、體育運動（單車運動）等等.
猶大書
《猶大書》（Ιούδα）係《新約聖經》唯一引用舊約次經經文嘅書卷，目的係警告假教師嘅謬理，鼓勵信徒竭力為真道爭辯.
簡介
作者：猶大 日期：67-68年 地點：耶路撒冷 收信人：喺巴勒斯坦地嘅信徒
猶大書寫作嘅目的係要警告嗰啲自稱為信徒嘅假教師，呢卷書嘅內容同彼得後書相似，作者鼓勵讀者繼續為上帝一次過傳授畀信徒嘅信仰爭戰.
紫
紫（英文：Purple），舊稱葡萄青 ，有啲埞稱叫𰲊色（），係人眼睇到最高頻嘅光，波長大概係 380–450 nm. 再高過佢嘅光就到紫外線.
考
[[Category:色]]
涼風真世
涼風真世 ，係日本嘅一個女藝人同埋配音員.
新華輪
新華輪（s. s. Hsin Wah ）係招商局一隻輪船，主要行省城到上海嘅航綫，途中會經過香港. 隻船1921年造，雖然喺招商局來講係新船，但多災多難，畀中國政府徵用過運軍用物資，畀海賊劫過，1929年重喺香港撞橫欄島沉船，死咗約四百人.
蔣麗萍
蔣麗萍，籍貫山東省菏澤市，愛基金創辦人暨主席. 1980年代香港歌影視三棲藝人，又係工業家蔣震個女. 1988年結婚之後淡出娛樂圈. 2013年創立慈善機構愛基金.
簡歷
蔣麗萍自細喺九龍大磡村木屋區長大，屋企有7名兄弟姊妹，二家姐蔣麗芸曾任民建聯立法會議員，阿妹蔣麗莉及蔣麗苑分別係香港總商會第一位女主席同埋震雄集團行政總裁. 爸爸蔣震係實業家兼震雄集團創辦人. 蔣麗萍早年就讀潔心小學同埋聖母書院（同夏妙然為中學同級同學）. 1970年代嚟到美國加州首府加州州立大學薩克拉門托分校（California State University, Sacramento）讀書. 1981年，因為參加咗麗的電視舉辦嘅「亞洲歌唱比賽」入行，並同時簽約加入寶麗金唱片公司成為旗下歌手.
1982年，加入無綫電視，喺1983年度香港小姐競選決賽中同埋關正傑、譚詠麟、劉德華出演歌舞劇. 之後幾年繼續推出多張唱片同埋拍攝咗多齣電影及電視劇.
1988年2月16日，喺中國中央電視台春節聯歡晚會獻唱《故鄉情》而得到中國大陸人民認識. 當佢嘅演藝事業如日方中嗰時，蔣麗萍選擇息影結婚. 婚後，佢相夫教子同埋轉行做地產投資. 因為佢自細受爸爸嘅慈善同愛國心影響，一直以樂於助人為目標. 80年代，蔣麗萍應中國殘疾人基金協會鄧樸方主席嘅邀請，到山東濟南體育館作3場慈善音樂會. 自此，蔣麗萍經常參與香港唔同機構組織嘅慈善活動並擔任義工.
2013年，蔣麗萍創立「愛基金」關懷中國留守兒童嘅、同年又創辦「一生最美的祝福音樂巡迴佈道團」主要喺香港同北美舉辦佈道音樂會，同埋喺2019年創立「香港校園生命工程」與30多間中小學合作開辦品格教育課程.
無聲天使
LaMB無聲天使係一個Animax製作嘅動畫，亦係首個Animax Asia製作嘅高清動畫，導演Ryosuke Tei，編劇Carmelo S. J. Juinio，2009年年初喺全亞洲播出，總共3集.
作品取自2007年泛亞洲動畫劇本比賽Animax Awards特別獎得主 － 菲律賓業餘作家Carmelo Juinio嘅劇本. 法國同加拿大樂隊簡單計劃（Simple Plan）同埋美國樂隊五次方樂園（The Click Five）有兩首唔同嘅歌（I Can Wait Forever同埋Summertime），作為動畫嘅主題曲.
劇情簡介
故事講述主人夏娃（Eve）同埋傑克 葛斯沃（Jack Griswold）喺席諾星對抗「禁固計劃」無形監獄嘅制度. 喺該制度下所有囚犯都着住特殊囚衣並叫做「無聲天使」，而且呢個監獄系統會確保所有嚴重罪犯冇自由但都繼續為社會做嘢. 夏娃原本係一名科學家，可惜由佢帶領嘅科學實驗發生嚴重意外並造成大量人命傷亡，所以被判成為「無聲天使」. 傑克就係一名從其他星球來訪嘅科學家，為咗忘記已故嘅老婆，拼搏令自己沉醉做工. 輾轉間佢無意被捲入「無聲天使」同埋無形監獄嘅政治之中，並同夏娃產生一段浪漫嘅愛情.
蔣麗苑
蔣麗苑（別名蔣麗婉，），香港工業家蔣震第六個女，震雄集團行政總裁及震雄投資董事.
五羊邨站
出入口
呢個站一共有4個出入口，分別係A、B、C，D.
車站（已經取消咗）
呢個站最先喺1987年份最初嘅地鐵規劃方案入面出現，嗰時嘅廣州地鐵1號綫第一份規劃方案就係喺黃沙站轉右向東行，去到五羊新城近廣州大道中之後轉向東北偏北方向行. 雖然半佬經過呢個站，位置大概喺而家呢個位；期間站名定成五羊新城站. 但係隨住1988年份規劃話改咗行大半條中山路之後而取消咗.
車站
直到1997年，嗰時份地鐵方案有話到嘅車站，嗰時嘅過咗西村之後跟住環市路行，去到珠江新城一帶為止，半佬亦整咗呢個站出嚟. 但站名同1987年規劃嘅一樣冇變到. 後嚟喺2003年提交嘅2010年開通嘅地鐵路線方案入面就講到，有條路線一定會經過呢個站，但路線名改成一部分.
施工
2006年6月26號，呢個站正式開始喐手起. 喺就快開通嗰時改咗名做五羊邨站.
開通
2009年12月28號，由於正式開通營運，呢個站亦正式開放.
利用狀況
五羊邨站入面係五羊新城入面嘅其中一個緊要嘅地鐵站，有好多間辦公嘅寫字樓、重有唔少嘅住宅區同埋部分學校響度. 所以呢個站嘅客流都係附近嘅居民、返工同放工嘅學生仔比較多. 客流高峰期嗰陣都好多打工仔同學生出入站.
熱力學定律
第零定律
熱力學第零定律講嘅嘢如下 ： 想像有兩個系統 A 同 B，如果佢哋兩個都分別噉同第三個系統 C 成熱平衡嘅話，噉 A 同 B 彼此之間成熱平衡. 用行話講嘅話，即係話系統之間嘅熱平衡關係係遞移嘅.
第一定律
熱力學第一定律（first law）講嘅係能量守恆（conservation of energy）. 想像家陣有個蘋果由樹上面跌落嚟（自由落體），隨住佢向下移，佢會因為地心吸力而加速，速度數值上升表示動能都跟住上升，但同時佢又會喪失勢能；又想像有兩嚿唔同溫度嘅物體掂埋一齊，佢哋最後會進入熱平衡（睇返第零定律），喺呢個過程當中，原先熱啲嗰嚿物體溫度低咗（啲粒子喪失咗動能）而原先凍啲嗰嚿物體溫度高咗（啲粒子得到動能）－物理學家留意到，啲物體要得到能量往往需要第啲物體喪失能量或者嚿物體本身喪失第種能量. 而及後嘅研究嘗試用數學證明嘅方法，成功噉由當時已知嘅物理定律嗰度推理出能量守恆定律.
第二定律
熱力學第二定律（second law）係有關熵（entropy）嘅. 首先，考慮 \Omega 呢個數值：是但搵個熱力學系統，佢會有一啲宏觀性質（例如溫度、壓力等），而個系統會有若干個可能嘅微狀態（microstate；「粒子 A 喺位置 X 而粒子 B 喺位置 Y...」、「粒子 A 喺位置 Y 而粒子 B 喺位置 X...」等等），能夠同個系統啲宏觀性質吻合嘅微狀態數量就係 \Omega 咁多個；熵係 \Omega 嘅函數，即係話熵反映咗「已知個系統嘅宏觀性質係噉，個系統有幾多個可能嘅微狀態」. 假設每個微狀態都一樣咁有可能發生（機會率一樣），個系統嘅熵可以用以下呢條式計出嚟 ： 當中
kB
係波茲曼常數（Boltzmann constant）. 而熱力學第二定律講嘅嘢如下 ： 一個封閉系統當中嘅熵永遠唔會跌，只有可能維持不變或者升. 熱力學第二定律暗示，搵個封閉系統，隨住時間過去，個系統內部嘅粒子同能量頂櫳維持唔郁，而喺現實多數會慢慢走位（「可能嘅微狀態數量」上升），會漸漸趨向熱力學平衡（thermodynamic equilibrium） －熵數值最大化嘅狀態. 好似生物等嘅非封閉系統（會同周圍環境傳能量）可以內部熵下降，但噉做實會引致佢周圍環境嘅熵升，而且升至少同一樣咁多. 因為噉，宇宙嘅總熵依然會升. 呢條定律用方程式表達嘅話如下： 當中 \Delta S 係指「S 嘅改變」.
熱力學第二定律仲有引起宇宙學（cosmology）方面嘅思考：宇宙學係一個專門研究宇宙嘅領域，包括研究宇宙最終命運，指有關「宇宙最後會變成點」嘅思考；有物理學家基於熱力學第二定律作出設想，假想最後宇宙後真係完全變成熱力學平衡，物質能量完全平均噉分佈；佢哋計過條數，預想喺噉嘅情況下，宇宙將會成為一個溫度去到絕對零度（攝氏零下 273.15°）咁滯嘅空間，唔會再有任何作功，更加唔會有生命－而呢個情況就係假想中嘅熱寂（heat death）.
第三定律
熱力學第三定律（third law）係講緊絕對零度（absolute zero）嘅可能性. 絕對零度係一樣純概念性嘅嘢：由上面對溫度概念嘅研究嗰度可知，溫度源自粒子嘅動能；噉想像隨住粒子郁動嘅速度愈嚟愈慢（嚿物體愈嚟愈凍），理應會去到一個點，係啲粒子完全唔郁（動能 = 0）－呢個狀態會係想像中嘅一個絕對最低嘅可能溫度，而呢個溫度正正就係所謂嘅絕對零度；喺呢個狀態下，熵會去到最細嘅可能數值（S = 0）－喺絕對零度之下，啲粒子完全唔會郁，所以狀態唔會有任何嘅變化，只有一個可能嘅微狀態，而 \ln 1 = 0. 絕對零度嘅空間會係一個完全死寂嘅空間，而根據廿一世紀初嘅計算（靠考慮粒子動能等嘅嘢），絕對零度係零下 273.15°C－又或者叫 0°K（開氏 0°）.
熱力學第三定律講嘅就係呢樣嘢 ： 絕對零度係冇可能透過數量有限嘅程序、喺有限嘅時間之內達到嘅－換句話講，絕對零度永遠冇可能達到.
新華輪
出廠
自始至終，船東（Owner）都係招商局輪船公司（China Merchants Steam Navigation Company）. 而船主（Master）係贊臣（M. P. Jensen），佢同招商局做咗超過十年嘢，好熟中國沿海水路.
隻船係冇無綫電，所以同佢之後沉船死咁多人都有啲關係.
航綫
新華輪行華南沿岸，搭客唐人爲主，會停廣東省城、香港、汕頭、上海等地.
遇劫
1928年，新華輪復航. 1928年4月12號禮拜四下晝，由上海出發，有三百個客同三百噸貨. 4月14號禮拜六挨晚，喺福建附近，先前混喺客度嘅海賊發難，劫咗隻船. 4月15號禮拜日晚黑，隻輪劫咗去近陸豐嘅三洲口（Samchau Inlet）. 刼搭客現金20000圓港紙，重有珠寶，另外劫絲綢值12000圓港紙. 佢哋擄咗五個客上輪嘅艇，重有船長（Captain）／船主贊臣（M. P. Jensen），大伙／大副（Chief Officer）賴氏（Lices）同另外三個海員擄埋上岸. 班海賊返轉頭，但只係帶返大副.
跟住中山艦（gunboat Chung Shan）出現，向住輪來緊. 海賊即刻走上岸，而船長等人爬返隻艇去輪度. 重同時發訊畀中山艦. 艦派人去追賊，但兩個鐘無功而還.
之不過，比起當時同類案情況好好多. 起碼無流血，賊對受害人都好相與.
雙船遇劫後，最後駛去香港.
沉船
隻船一如以往，由上海去省城，中間過香港同汕頭. 隻船1929年1月11號喺上海出發，有103個船員，同約莫300個客，當中30個係女人，重有唔知幾個細路，同埋估計帶往2200箱貨去香港，另外重有唔少去省城. 唔少搭客係解甲歸田嘅兵. 中間喺佢喺汕頭上貨，重上多廿個客.
出事經過
喺1月15號正午早少少，隻船離開汕頭，向香港行. 去到1月16號未天光三點鐘，就來到香港境內. 當時好大風，海起晒浪. 當時二副睇住隻船，船長落咗去休息. 輪去到橫欄燈塔東便，看燈嘅人發覺隻船太近橫欄島北，嗰處近島有好多石.
3點40分，就橫欄發出通知，隻輪觸礁. 擱淺後一個鐘內，至少有船四艘行過. 但係天未光，天氣極差，無人發覺. 而船又畀無浪沖返出海，到天光時分，太古船塢派船營救，但船都沉得七七八八，無可挽救. 沉船之時，有啲搭客喺海度浮沉. 而少數人好彩，畀香港仔同筲箕灣出海嘅水上人救起，最後送咗去尖沙嘴水警度.
打撈
招商局無力打撈，事後將船拍賣，由得主打撈上水.
霍震霆
申辦亞運失敗
1999年6月，霍震霆首次代表香港體育界宣布有意申辦2006年第十五屆亞洲運動會嘅主辦權；經過一年嘅努力，總耗資5000萬港元嘅申辦工作，主辦權最終由卡塔爾首都多哈贏得. 有評論認為霍震霆當時未有善用中國嘅外交支援、高估咗香港嘅國際知名度同對外宣傳嘅效果.
立法會表現
立法會議員天主教監察組喺2006年10月發表《2005－2006年度監察報告》，指出霍震霆連續5年並無提出任何動議同修正案，考勤表現並不滿意. 由於功能組別嘅制度設計，令功能組別嘅霍震霆較民選議員容易連任，甚至自動當選. 電影業嘅馬逢國同劇團進念二十面體嘅胡恩威曾經以霍震霆漠視電影文化界別嘅利益而參選，但都挑戰席位失敗.
體育學院搬遷問題
2005年，霍震霆支持政府將現時香港體育學院嘅部分設施，改建為2008年夏季奧林匹克運動會馬術項目嘅比賽場館，體院被迫臨時遷至烏溪沙青年新村嘅臨時場館，受到香港精英運動員協會為首嘅港隊成員嚴厲批評.
安多尼·艾巴尼斯
安多尼·諾曼·艾巴尼斯（Anthony Norman Albanese，），係澳洲第31位首相. 佢自1996年起做澳洲眾議院嘅議員，代表新南威爾斯州嘅格里蘭特選區，佢係一個澳洲工黨員，2019年起開始做黨魁嘅職務. 艾巴尼斯亦都係2013年嘅第二任陸克文政府做過澳洲副首相同埋喺2007年2013年之間嘅基勒政府做過內閣大臣.
艾巴尼斯喺雪梨出世，佢有一個愛爾蘭澳洲人阿媽同埋一個意大利澳洲人嘅阿爸. 佢曾經喺雪梨聖馬利天主學院讀過書，之後就去咗雪梨大學去修讀經濟. 當佢仲係學生嗰陣就加入咗工黨，喺加入國會之前就做當嘅正式代表同埋研究代表. 艾巴尼斯響1996年澳洲聯邦選舉度嬴咗喺新南威爾士格里蘭特選區嘅席位. 響2001年就指派咗西門·祈連嘅影子內閣，做咗唔少嘅職位，最終就響2006年就做咗澳洲眾議院反對阿頭.
工黨喺2007年澳洲聯邦選舉嬴咗之後，艾巴尼斯就做澳洲眾議院阿頭，亦同時做區域發展同本地政府大臣同埋區域發展同運輸大臣. 喺之後嘅2010年到2013年期間，陸克文同埋基勒嘅領導者爭議，艾巴尼斯就好公開噉講佢哋兩位嘅行為，重申個黨嘅統一性. 最後喺2013年6月嘅領導者選擇之下支持陸克文，而佢自己之後嗰日就選咗同埋喺限住嗰日宣誓咗做澳洲工黨副領袖.
蔣麗苑
生平
蔣麗苑亦係中國人民政治協商會議廣東省委員會委員、中國人民政治協商會議深圳市委員會常務委員、中國塑料機械工業協會副會長、深圳工業總會副會長及深圳市機械行業協會副會長.
安多尼·艾巴尼斯
響2013年澳洲聯邦選舉嘅工黨落敗之後，艾巴尼斯就喺2013年領導人選舉同標·索頓對壘，即使艾巴尼斯嬴咗多數嘅成員，索頓就有多啲工黨國會成員嘅比重，因此索頓嬴咗個競逐；索頓之後指派咗艾巴尼斯入去佢嘅子內閣. 喺工黨2019年選舉出奇落敗之後，索頓唔撈，艾巴尼斯就成為咗領導人選舉嘅唯一提名人去取代佢；佢喺無人反對之下就做咗反對黨領袖.
喺2022年選舉，艾巴尼斯帶領佢嘅政黨嬴咗史葛·莫理遜嘅自由國家聯盟. 佢喺2022年5月23號同埋佢四位嘅資深前排同事宣誓.
蜜糖
係蜜蜂竇入面嘅花蜜變成，蜜蜂喺開花植物嘅花入面，採到花蜜，釀製成蜜.
成分
蜜糖嘅成分除咗葡萄醣、菓醣之外重含有各種維生素、礦物質同氨基酸. 一千克蜂蜜，熱量有二千九百四十卡路里.
蜂蜜含水分少，細菌同酵母菌在佢之中，難以生存，因此蜂蜜並唔需要放入雪櫃保存，有啲厭氧菌，如肉毒桿菌，可以以非活性嘅孢子形態留喺入便，因為嬰幼兒腸胃等消化器官非常幼嫩，胃酸嘅分泌較差，所以，一歲內嘅蘇蝦，唔可以食無經過消毒嘅蜜糖. 蜜糖嘅孢子並唔會繁殖產生毒素，一般情況下，蜜糖嘅厭氧菌，並無人體內繁殖嘅危險.
人體來講，蜂蜜易吸過蔗糖（砂糖嘅主要成份），因為蜜糖係由單醣類嘅葡萄醣同果醣構成，可以畀人體直接吸收，而唔使酶分解.
狂蜜病
有《香港醫學雜誌》報告，飲用蜜糖可能中毒，含梫木毒素（en:grayanotoxin），狂蜜病病徵: 胸痛、頭暈、視力模糊，最嚴重會血壓低，似心肌梗塞中毒.
Runge-Kutta法
喺數值分析當中， Runge-Kutta法（Runge-Kutta-Verfahren，Runge-Kutta methods）、又可以叫龍俄-厥他法（），簡稱RK法，查實係一系列隱式同顯式迭代方法，其中包括眾所周知嘅喊做Euler法嘅例程，呢個例程用於幫常微分方程嘅近似解做時間離散化. 啲方法係由德國數學家Carl Runge跟Wilhelm Kutta於1900年左右開發出嚟嘅.
經典RK法
Runge-Kutta系列裏便最廣為人知嘅一種通常着喊做「 RK4」、「經典Runge-Kutta法」抑或直程「 Runge-Kutta法」，「4」係因爲有四階.
指定一個初值問題：
其中y係時間t嘅未知函數（標量抑或向量） ，有待逼近；已知y嘅變化值係t跟y本身嘅函數. 喺初始時間t_0，個y值係y_0. 畀有函數f跟初始條件t_0 ，y_0.
而今揀一個𨂾長h > 0並定義埋：
對於n = 0、1、2、3，...，使用
呢度嘅y_{n+1}係y(t_{n+1})嘅RK4近似值 ，同埋下一個值（ y_{n+1} ）由當前值（ y_n ）加埋四個增量嘅加權平均值嚟決定，其中每個增量都係一個乘積、由間隔大細h乘埋一個估出嘅斜率得出嘅，個斜率k由微分方程右側嘅函數 f 指定.
喺對四個斜率求平均值陣時，對中點度嘅斜率賦予大啲嘅權重. 若果f獨立於y ，即微分方程相當於一個簡單嘅積分，係噉RK4就係.
種RK4方法係四階方法，噉樣代表局部截尾誤差同階於O(h^5) ，而總累積誤差同階於O(h^4).
沙面街道
沙面街道係中國廣東省廣州市荔灣區轄下嘅一個街道，喺沙面島. 轄區總面積0.3平方公里，下轄1個社區，有一千四百幾戶，常住人口四千九百幾人.
Runge-Kutta法
顯式RK法
其中
要指定一個特定嘅方法，就要提供整數s（級數）、係數aij（對於 1 ≤ j < i ≤ s）、bi（對於i = 1，2，...， s ）同埋ci （對於i = 2，3，...， s ）. 矩陣[aij]着喊做Runge-Kutta矩陣，而 bi 、ci着喊做權重、節點. 啲數據通常係攞一套助記手段喊做Butcher表（Butcher tableau ）嘅形式嚟排列（根據返John C. Butcher個名）： 泰勒級數展開表明，Runge-Kutta法相容（consistent）若且唯若有：
若果要求呢個方法有返一定階數p ，噉亦都有相應嘅要求，噉樣意味住局部截尾誤差為O(hp+1). 啲可以從截尾誤差本身嘅定義裏便得出. 譬如，若果b1 + b2 = 1， b2c2 = 1/2， b2a21 = 1/2，噉兩級方法嘅階數為2. 請注意，確定係數嘅常用條件係 ：
之不過，僅衹呢個條件唔夠保持相容性.
一般嚟講，若果s階龍格-庫塔方法有p階，噉就證明得到級數必須滿足s \ge p ， 而若果p \ge 5 ， 就有s \ge p+1. 但係，仲唔知道喺所有情況下啲界限係唔係都咁清晰（sharp）. 譬如，所有啲已知嘅8階方法至少有11級，即使有可能存在啲方法少啲級嘅. （上便個範圍表明到可能係有9級嘅方法；但亦都可能係個範圍根本唔清晰. ）實質上，確切嘅最細級數s仲係一個開放問題（open problem）、對於一個顯式p階Runge-Kutta法嚟講，因爲仲未發現啲方法、滿足得上述啲範圍入便啲等號嘅. 一些已知嘅值係：
例子
RK4法屬於呢個框架. 佢個Butcher表係： 種Runge-Kutta法嘅其中一種熹微變體亦都歸功於1901年Kutta，喊做3/8規則. 呢個方法嘅主要優點係，幾乎所有啲誤差係數都細過啲流行方法入便嘅誤差係數，但每一𨂾時間需要稍爲多啲嘅FLOP（浮點運算）. 佢個Butcher表係： 但係，最簡單嘅Runge-Kutta法梗係（正向）歐拉法，公式係. 呢個係唯一相容（consistent）嘅一級顯式Runge-Kutta法. 個相應圖表係：
兩級二階方法
中點法係一個兩級二階方法嘅示例：
相應嘅圖表係： 中點法唔係唯一嘅兩級二階Runge-Kutta法. 有一系列噉樣嘅方法，由α參數設定並由以下公式畀出 ：
個Butcher表係： 喺噉樣嘅方法族入便，嗰陣畀出中點法，而\alpha=1嗰陣係Heun法.
使法
譬如，考慮α= 2/3嘅兩級二階Runge-Kutta法，之亦都喊做Ralston方法. 佢由表格畀出： 用到相應嘅方程式
呢個方法用於解決初值問題
其中𨂾長h = 0.025，因此呢個方法需要執行四𨂾.
呢個方法進行如下： 數值解對應於帶下劃線啲值.
自適應RK法
自適應方法旨喺產生單個Runge-Kutta𨂾步嘅局部截尾誤差嘅估計. 噉樣可以通過兩種方法來完成，一種係有序嘅p還有一個訂單p - 1. 啲方法係交織嘅，即佢哋有共同嘅中間𨂾步. 因此，戥採用高階方法嘅一𨂾相比，估計誤差嘅計算成本好細抑或可忽略唔計.
喺積分期間，𨂾長會着調整，嚟令估計嘅誤差保持喺用戶定義嘅閾值以下：若果誤差太大，噉攞細啲嘅𨂾長重複執行過一𨂾；若果誤差細得多，就增加𨂾長嚟慳時間. 噉樣（幾乎）可以畀出最佳𨂾長，同時慳返計算時間. 而且，用戶唔使嘥時間來搵返啱嘅𨂾長.
低階𨂾步由以下式得出：
其中k_i戥高階方法相同. 然之後個誤差係：
噉樣係O(h^p). 幫呢種方法擴展Butcher表，嚟畀出b^*_i ： Runge-Kutta-Fehlberg法具有5跟4階兩種方法. 佢嘅擴展後嘅Butcher表係： 但係，最簡單嘅自適應Runge-Kutta法涉及Heun法（階數2）佮Euler法（階數1）嘅組合. 佢嘅擴展後嘅Butcher表係： 其他啲自適應嘅Runge-Kutta法有Bogacki-Shampine法（3、2階）同埋Cash-Karp法跟Dormand-Prince法（5、4階）.
非融合RK法
若果互相之間唔同，噉Runge-Kutta法就着認爲係非融合嘅（nonconfluent）.
杏翠苑
杏翠苑係香港嘅居者有其屋屋苑，由香港房屋委員會發展，喺柴灣嘅填海地，近柴灣公園、漁灣邨、翠灣邨、翠樂邨. 屋苑有兩棟樓，喺1997年起好.
Runge-Kutta法
Runge-Kutta-Nyström法
Runge-Kutta-Nyström法係特定嘅Runge-Kutta法，之針對二階微分方程進行唨改良 ：
隱式RK法
到目前為止，所有啲提到嘅Runge-Kutta法都係顯式方法. 顯式嘅Runge-Kutta法通常唔適合於攞嚟求解啲剛性方程（Stiff equations），因為佢哋嘅絕對穩定域好細. 特別係佢係有界嘅. 噉樣個問題喺偏微分方程求解裏便尤為重要.
杏翠苑
參考
Public housing estates in Chai Wan and Siu Sai Wan
Runge-Kutta法
隱式RK法
顯式Runge-Kutta法個唔穩定性激唨啲隱式方法嘅發展. 隱式Runge-Kutta法具有以下形式：
其中
顯式方法嘅區別喺於，喺顯式方法裏便， j嘅總和僅衹等於i -1. 呢個亦都顯示喺張Butcher表裏便，當中顯式方法個係數矩陣a_{ij}係下三角形式. 喺隱式方法裏便， j度嘅總和上升到s而且係數矩陣唔係三角形，係噉畀出對應嘅Butcher表形式 ：
請參閱返上方嘅自適應Runge-Kutta法嚟獲取有關b^*排嘅介紹.
呢種差異導致，每一𨂾都必須求解代數方程組. 噉樣大大增加唨計算成本. 若果使用s級嘅方法求解m個分量嘅微分方程，噉個代數方程組將具有ms個分量. 噉樣可以戥隱式線性多步法（ODE嘅另一種大方法系列）形成對比：隱式s𨂾線性多步方法需要求解只有m個分量嘅代數方程組，因此系統嘅大細唔會隨住𨂾數增加而增加.
例子
隱式Runge-Kutta法嘅最簡單示例係後褪Euler法：
張Butcher表好簡單：
呢張Butcher表戥以下公式相對應
可以重新排列嚟獲得上便列出嘅後褪Euler法嘅公式.
梯形規則係一種選點法（似文中所述）. 所有選點法都係隱式Runge-Kutta法，但並非所有隱式Runge-Kutta法都係選點法.
Gauss-Legendre法構成唨一系列基於Gauss正交嘅搭配方法. s級嘅Gauss-Legendre法嘅階數為2 s （因此，可以構造任意高階嘅方法）. 兩級（即有四階）嘅方法會有噉樣嘅Butcher表：
穩定
其中e代表1嘅向量. 函數r喊做穩定性函數. 從公式可以得出，若果呢個方法有s級，噉r係兩個次數為s嘅多項式個商''. 顯式方法有嚴格意義上嘅下三角矩陣A ，噉樣意味住det（ I - zA'' ）= 1而且穩定性函數係多項式.
若果方法嘅階數為p ，噉穩定性函數滿足z \to 0陣時. 因此，研究畀定次數嘅多項式個商、之逼近指數函數嘅，會好有趣. 啲喊做Padé近似值. 若且唯若'm≤N≤M' + 2嗰陣，一個Padé近似值有m次嘅分子同埋n次嘅分母嘅先係A穩定嘅.
s級嘅Gauss-Legendre法嘅階數為2 s ，因此佢個穩定性函數為m = n = s嘅Padé近似值. 因此，呢個方法係A穩定嘅. 噉樣表明A穩定嘅Runge-Kutta可以有任意高嘅階. 相反，A穩定線性多步法嘅階數唔超得過2.
B穩定性
微分方程解嘅A穩定性概念同線性自治方程有關. Dahlquist進行唨一項研究針對啲數值方案嘅穩定性、啲應用於滿足單調性條件嘅非線性系統嘅. 相應嘅概念被定義為：G穩定性同埋B穩定性（Butcher，1975），分別對應多步方法（同埋戥佢相關嘅啲單腿方法（one-leg methods））同埋Runge-Kutta法''. '' Runge-Kutta法應用於非線性系統y'=f(y) ，有；若果呢種情況意味住兩個數值解，噉就喊做B穩定.
設B ， M，Q係三個s\times s矩陣，定義爲：
若果B跟M矩陣都係非負定嘅，噉呢個Runge-Kutta法就可以講係代數穩定嘅. B穩定性 嘅充分條件係： B跟Q係非負定嘅.
四階RK法嘅推導
其中：
係通過評估y_t喺第i 階嘅導數嚟獲得嘅增量.
如前所述，喺任一間隔(t,\ t +h)嘅起點、中間點、末點進行求值，捉s=4代入通用公式可以得到四階Runge-Kutta方法. 因此，揀：
否則. 首先定義以下數量：
其中跟. 若果定義：
係對應時間嘅f個總導數（total derivative）.
若果而今使用啱啱導出嘅內容來表達通用公式，噉會得到：
並捉佢戥y_t附近y_{t+h}嘅泰勒級數比較，有 ：
獲有一個係數約束系統：
個系統解出陣時畀出，似之前噉.
徐禎卿
徐禎卿（），字昌谷，係明代文學家，江蘇蘇州人，佢同唐伯虎、祝枝山、文徵明一齊叫「江南四大才子」.
筆花莓屬
筆花莓屬（學名：Orthaea）係杜鵑花目杜鵑花科嘅一個屬.
週末摔角大狂熱
《週末摔角大狂熱》係香港亞洲電視已經停播嘅外購摔角娛樂節目，有正派、邪派嘅對立比賽，重有每週受歡迎摔角手排名榜等，加上「抵死」嘅譯名，嗰陣時引起咗一股摔角嘅熱潮.
歷史
大約喺1994至1995年期間開始播映，呢個節目係亞洲電視首次從美國買入嘅職業摔角節目，喺香港譯名做《週末摔角大狂熱》，由（World Championship Wrestling，官方簡稱為 WCW）所制作嘅職業摔角節目.
UTC+1:30
UTC+1:30係比世界協調時間快1個鐘又30分鐘嘅時區，喺1892到1903年間做過奧倫治自由邦、川斯華同開普殖民地時間，亦做過德屬西南非時間.
麥可暉
麥可暉（Fai Mak，），係香港電視娛樂ViuTV嘅幕後製作人員，2016年入職，身兼資料撰稿、旁白、編劇多職，而家係「無制限OT編集団 」嘅其中一位核心成員.
簡歷
麥可暉2011年喺香港浸會大學畢業，2016年加入ViuTV做資料撰稿，隸屬監製黃慧君（花姐）旗下，之後亦涉足編劇、旁白甚至剪接嘅工作，自2019年開始同編導劉諾衡合作製作節目.
1881 Heritage
2003年，港府推出發展前水警總部文物旅遊計劃，邀請私人發展商以招標形式去保存、修復同發展呢個歷史地段. 之後由長江實業地產有限公司發展，改建成為匯聚國際級購物商場、飲食娛樂同酒店於一身嘅特色建築物. 2019年5月，1881 Heritage入面嘅酒店由李澤楷私人投資嘅富衛集團承租，同時改名做富衛1881公館.
簡介
「1881」雲集多間國際品牌名店、時尚食府、古蹟酒店、同埋一個以古蹟為主題嘅展覽館，裏面嘅商舖、酒店同飲食設施總面積達到13萬呎. 「1881」附近有香港文化中心、香港太空館、香港藝術館同尖沙咀鐘樓等地標建築物，亦都近住九龍公園、港鐵尖沙咀同尖東站、天星小輪同巴士總站，交通四通八達. 「1881」建築極具特色，既有大型廣場，亦有百年古樹，配合夜晚特別嘅燈光設計，凸顯「1881」高貴不凡嘅氣勢.
背景
「1881」而家嘅位置由1880年代開始直至1996年，除咗第二次世界大戰時期之外，一直都係香港水警總部. 項目主要由五幢建築組成，包括前水警總部主樓、前馬廐、前時間球塔、舊九龍消防局同舊九龍消防局宿舍. 根據《古物及古蹟條例》，項目喺1994年列為法定古蹟（除咗舊九龍消防局主樓），極具歷史意義，所以發展商特別將佢嘅名改做「1881 Heritage」，以凸顯呢度嘅歷史價值同發展商對重新為古蹟文物注入新元素嘅使命.
改建過程
喺歷時6年嘅改建過程當中，設計師首要嘅任務係保留古蹟原貌，同埋加入新功能，呢個亦係整個項目最艱巨嘅地方. 例如以前嘅防空洞，而家保留同復修作為通往展覽廳嘅通道，畀市民可一睹防空洞嘅真貌；為保留原址嘅古樹，特別邀請有關專家為大樹做評估、結構性修剪、日常護理同除蟲等工作. 另外，為保留前水警總部嘅特色，以前用嚟向港口船隻報時嘅時間球塔亦會重新啟動；而喺廣場嘅地面亦特別鋪砌香港航海圖同子午線，以彰顯香港超過一百年作為經商港口嘅偉大使命.
1881古蹟
最初叫做時間球塔，每日朝早由人手懸掛時間球喺塔頂，下晝1點除落嚟（除咗禮拜日同公眾假期），畀港口嘅船隻喺望到時間球除落嚟嘅時候，就可調校經線儀（航海天文鐘）. 時間球塔旁係一支颱風訊號杆，用嚟懸掛颱風訊號之用. 強風襲港嘅時候亦會發射颱風槍︰響槍一聲代表有強風逐漸移近，兩聲表示正有颱風吹襲，三聲就表示預計風向會有所轉變. 響20世紀初，時間球搬咗去訊號山，從此結束咗時間球塔嘅歷史使命.
鴿舍喺前水警總部嘅主樓外牆，相傳喺19世紀，信鴿係當時水警總部同海上水警船艇之間傳遞資訊嘅工具.
前水警總部裏面原有嘅鑄鐵壁爐，上面有精細鑄花圖案.
香港水警喺1841年成立，部隊成員由唔同國籍人士組成，包括歐洲籍、中國籍同印度籍.
水警警員透過槍房嘅保安窗戶交收槍械，以配合保安程序.
前水警總部原有三間監牢，全部都保留低，並擁有超過一百年嘅歷史.
前水警總部原有三盞煤氣燈，全部都保留低.
喺前水警總部西北草坪一角，原本裝置咗一部三磅哈乞開斯式速射炮. 但係喺1961年，呢個炮台同怡和嘅午炮互相對調，直至1996年呢個舊午炮被轉送到西灣河嘅新水警總部. 而家喺草坪上嘅炮台係專程由外地買返嚟相同型號嘅炮台.
原本沿廣東道嘅花崗石護土牆因應政府計劃嘅廣東道擴建工程而被拆除，原有護土牆每一石塊經仔細拆下同編號後，而家重置喺九龍公園徑嘅護土牆.
法蘭茲·卡夫卡
法蘭茲·卡夫卡作品之中，以 1915年嘅《脫變》（The Metamorphosis 亦有譯做《變形記》）、1925年嘅《審判》（The Trial）同 1926年嘅《城堡》（The Castle）最受觸目.
吳啟華
吳啟華（；Lawrence Ng Kai Wah；）係香港男演員，邵氏兄弟旗下藝人. 1983年喺第12期無綫電視藝員訓練班畢業，無綫電視前藝員，佢阿哥吳啟明係無綫電視前藝員. 籍貫廣東番禺.
事業高峰
1998年，吳啟華接拍咗由監製嘅香港無綫電視劇《妙手仁心》，飾演程至美，係仁愛醫院入面一位醫術高明嘅腦外科醫生，角色性格隨和沉默，不過比較被動，做事認真同自信，並有責任感，對感情專一. 呢套劇廣受觀眾歡迎，亦為佢帶嚟唔少嘅電視獎項，將吳啟華嘅演藝事業推上高峰. 吳啟華以前嘅劇集角色多數係反派，同埋做過三級片等歷史，自從飾演過溫和嘅程至美醫生之後就成功洗底，成為其中一個最受歡迎嘅男藝人.
而吳啟華喺2013年返翻去無綫電視接拍《On Call 36小時II》. 盛傳佢將會延續《妙手仁心》系列嘅角色程至美，不過最後開拍嗰陣會以全新角色洛文笙登場.
撓
撓字多數人知道讀，有彎曲、屈服嘅意思，例如：阻撓.
金枝玉葉 (1953年電影)
《金枝玉葉》（）係套美國嘅笑片同劇情片 ，喺1953年上畫. 片長113 分鐘，票房有12,000,000 美金.
十一月初七
十一月初七係黃曆十一月嘅第七日.
睇埋
[[Category:日]]
UTC+2:30
UTC+2:30係比世界協調時間快2個鐘又30分鐘嘅時區，喺1917年前做過莫斯科時間.
張鈺
張鈺（Cheung Yuk，），香港人，香港男子乒乓波選手，擅左手橫板快攻結合弧圈打法.
濕華哋叻路 (布吉)
濕華哋叻路（英文寫：Thanon Sawatdirak）係泰國布吉芭東嘅一條馬路. 東起海灘邊嘅他唯黃路，西頭同辣烏迭两佰年路交匯，全長420米.
條路同北邊芭東灘路、南邊孟臘路平行， 沿住佢直行，过咗辣烏迭两佰年路個路口，條路改名叫曬欖偃路.
分類: 泰國布吉街道
Windows 10嘅版本歷史一覽
Windows 10有十一個版本（唔包N同埋KN版本），具有唔同功能同硬件嘅支援.
版本
大部分提及嘅版本都可以用語言包，同埋有使用多個用戶界面嘅能力. 當中可以細分為家庭版、專業版、教育版、企業版、LTSC版、專業教育版、流動版同埋流動企業版.
家庭版
Windows 10家庭版係專為個人電腦，平板電腦同埋2合1電腦.
專業版
Windows 10 Pro同Windows 7專業版、旗艦版同埋Windows 8 / 8.1專業版相媲美. 佢建立響家庭版，並增加咗對企業至關重要，而功能上同Windows 8.1專業版一樣.
專業教育版
呢個版本係喺2016年7月推出. 佢有一個設置學校電腦嘅應用程式，唔包含Cortana、商店嘅建議以及Windows 10嘅基本提示同埋技巧.
企業版
Windows 10企業版提供晒所有Windows 10專業版嘅功能，同埋附加協助IT結構嘅功能，相當於Windows 8.1企業版.
企業LTSC版
Windows 10企業版LTSC（長期服務通道），原名「Windows 10 企業版 LTSB（長期服務分支）」 ），每2、3年發佈一次，類似Windows 10 企業版，但係唔能夠接受功能性更新同埋唔能夠使用某啲功能（比如講Windows Store），不過呢個版本會畀公司用戶控制更新進程嘅權力.
教育版
Windows 10 教育版提供晒所有Windows 10嘅企業版功能，重為學校、學院以及大學做埋㖭. 同喺Windows 8.1企業版嘅做法好似，可以透過微軟學院攞到授權.
N 同埋 KN 版本
除咗以上嘅版本外，Windows 10重特別為歐盟、瑞士提供咗「N」（冇媒體播放器）版，以及韓國嘅「KN」版. 呢類版本唔包含Windows Media Player或者相機呢啲同媒體相關嘅功能. 家用版、專業版以及企業版都有對應嘅N版或KN版產品. 2004年喺歐盟嘅判決下微軟被要求發佈唔包含Windows Media Player嘅Windows版本，而呢個版本被微軟命名為N版. N版同全功能版嘅售價相同，缺少嘅功能以「媒體功能包」嘅形式可以喺微軟官網上免費下載.
呢啲版本缺少以下功能：
缺少嘅功能可以透過Groove音樂同埋電影與電視呢兩種應用程式來補充，另外亦可安裝第三方軟件或媒體包以開啟媒體檔案.
穩定版本
Windows 10 嘅最新穩定版本係1703（10.0.15063.13）.
測試人員計劃
微軟響2014年10月推出咗呢個計劃.
海龍街道
海龍街道係中國廣東省廣州市荔灣區轄下嘅一個街道，喺荔灣區西南部. 轄區總面積9.49平方公里，下轄3個社區，2005 年常住人口1.15萬人，外來人員3萬人.
聽風的歌
《聽風的歌》（《風の歌を聴け》） 係村上春樹嘅第一本長篇小說，1979年發表. 呢本小說嘅繁體中文版係臺灣嘅賴明珠翻譯嘅，喺臺灣同香港都可以買到；而中國大陸嘅簡體中文版就係林少華翻譯嘅，佢用嘅中文標題係且聽風吟.
蔗糖
蔗糖，係蔗或者甜菜煉出來嘅糖，係一種雙醣（葡萄糖+果糖），化學成分有蔗醣. 蔗糖係最常見嘅糖，可以再煉出白糖、砂糖、黃糖、冰糖等等.
鈴木亞理沙
鈴木亞理沙 ，係日本嘅一個女藝人同埋配音員.
林慕德
林慕德（Mahmood Rumjahn），巴基斯坦裔香港人.
蔗糖
幾時開始有
甘蔗嘅原產地可能係新畿內亞，之後傳到去南洋群島同埋印度. 喺公元前三世紀嗰陣由東南亞或東印度傳去中國嘅南部，當時嘅人都有飲蔗汁，《楚辭·招魂》入面都有提到，當時嘅人叫蔗汁做「柘漿」.
林慕德
生平
林慕德聲言自己「中立、唔知乜嘢係政治」. 佢曾經為夏韶聲撰寫民主歌曲《媽媽我沒有做錯》. 喺2012年林慕德為民建聯會歌《真誠為香港》重新編咗曲.
蔗糖
幾時開始有
[[Category:糖]]
林慕德
生平
2014年佢高調參與撐國教、反同性戀、聲討小學教師林慧思嘅李偲嫣成立嘅反佔中團體「正義聯盟」，以「救急扶危」為名，落區招募1.5萬至2萬名糾察隊義工，支援反佔中行動. 林慕德擔任咗「正義聯盟」顧問一職同為活動寫咗以反佔中為題嘅活動主題曲《和氣生財》，同埋請到歌手葉振棠獻唱.
林慕德喺傳媒訪問中表示特首梁振英即使「搞唔掂」市民都要原諒佢，更指傳媒有責任「令個社會知碇」，受到社會大眾猛烈抨擊. 香港D100電台由2014年1月29日起禁播由林慕德創作及葉振棠主唱嘅歌曲.
2014年2月，同彭家麗喺慈善騷合唱《從不喜歡孤單一個》時走音而成為話題人物嘅紅日娛樂公司主席朱壽仁（朱主席）同林慕德合作，推出賀年MV《和氣增才》，講香港繁榮發展.
2014年10月林慕德為反佔中組織撐警大聯盟創作及主唱主題曲《香港生命》，個「MV」10月3號上載Youtube後負評比率高達九成八.
2016年創作梁美芬主唱嘅《反拉布之歌》.
打樁細路
打樁細路（anchor baby，或者直譯拋錨細路），係指嗰啲喺美國出世，但係父母都唔係美國公民嘅細路. 由於根據美國法律，呢啲細路只要滿21歲，就可以以家庭團聚理由幫父母申請永久居民身份，因此當地人將呢啲細路稱為「打樁細路」，係指佢哋喺美國出世，完全係為咗幫父母日後移民打定樁先.
UTC+3:30
UTC+3:30係比世界協調時間快3個鐘又30分鐘嘅時區，只有伊朗用緊.
單側花屬
單側花屬（，學名：Orthilia）係杜鵑花目杜鵑花科嘅一個屬.
芭東灘路 (布吉)
芭東灘路（英文寫：Hat Patong Road）係泰國布吉芭東北頭嘅一條馬路. 東起海灘邊嘅他唯黃路，西頭同辣烏迭兩佰年路交匯，全長450米.
分類: 泰國布吉街道
1973年的彈珠玩具
《1973年的彈珠玩具》（《1973年のピンボール》）係村上春樹第二本長篇小說，1980年發表，臺灣同香港出版嘅繁體本係賴明珠翻譯，書名《1973年的彈珠玩具》，大陸出版嘅簡體本係林少華翻譯嘅書名翻譯做《一九七三年的弹子球》.
阿倫雷奈
阿倫．雷奈（Alain Resnais，）係一個出名嘅法國導演.
生平
雷奈1922年6月3號喺法國布丹南部嘅一個小城出世. 佢十三、十四歲嘅時候，佢就拍咗首齣八毫米電影. 到咗佢廿幾歲時，決定以拍電影作為佢嘅事業. 廿一歲時，佢考入法國高等電影學院學習，但一年後就因為覺得嗰度太學術化太理論化而退學. 佢話佢喺昂利．朗瓦嘅法國電影資料館裏頭睇到嘅世界電影傑作，得益更多.
雷奈喺佢拍攝獲得奧斯卡獎項嘅短片《梵高》（1948）之前，就已經拍咗好幾部十六毫米短片同中長度嘅電影，大部份都係紀錄默片，亦有一啲劇情片. 《梵高》之後，《夜與霧》（1955）令佢更加成功.
1958年，一組日本同法國製片人委託佢拍一套有關廣島原爆嘅紀錄短片，但係雷奈唔想以紀錄片形式拍攝呢個題材，就反建議畀佢同小說家瑪嘉烈特．杜克絲合作，結果就係《廣島之戀》呢齣法日合作嘅劇情電影. 雷奈喺《廣》片中捨棄咗傳統敘事嘅時間概念，融合過去、現在與未來於一體，又引用咗複雜嘅閃回技巧（flashback），將現實同回憶調和.
《廣》片成功之後，雷奈喺1961年拍出另一齣經典名作《去年在馬倫巴》，奠定雷奈國際級大師嘅地位.
作品
短片
長片
嫗
嫗字讀，解作母親、老婦，從而引申出孵蛋、孕育嘅意思. 所以有「嫗仔」一詞.
蔣麗莎
蔣麗莎（，）係中華人民共和國模特兒，身高177厘米，三圍86-62-90，攞過環球比基尼小姐大賽亞軍. 佢係湖南長沙人.
2011年7月11號同演員陳浩民喺長沙市民政局登記結婚. 2011年11月30號，蔣麗莎開刀生咗個囡，取名「陳雅薷」，有儒雅嘅意思. 呢日亦係蔣麗莎本身嘅生日.
「體壇美女」隋菲菲係佢表姐.
網絡劇
類:長沙人
鈴木繪理
鈴木繪理 ，係日本嘅一個女藝人同埋配音員.
UTC+4:30
UTC+4:30係比世界協調時間快4個鐘又30分鐘嘅時區，只有阿富汗用緊.
工廠 (物件導向編程)
喺物件導向編程上，工廠（factory）係指負責建立物件嘅物件或者方法.
香港紀念六四標誌被強行移除事件
香港紀念六四標誌被強行移除事件，係指喺2021年12月，香港多間大專院校未經諮詢或學生同意，強行移除校內紀念1989年6月北京六四大屠殺標誌嘅風波，涉及院校包括香港大學、香港中文大學同嶺南大學，引起各界批評，包括當時民運人士，有關標誌嘅創作者同埋一啲時事評論員.
香港中文大學
喺2021年12月24號朝早嘅六點幾，本來放喺大學站，由新西蘭籍華人雕塑家陳維明整嘅新民主女神像，俾香港中文大學喺完全無預告嘅情況下搬走左，校方之後聲稱係因為神像擁有者支聯會同中大學生會實際已經無運作以及解散咗，仲話一早拒絕批准展示個神像，喺無人負責保養下先搬走.
對比起2011年，當時嘅校長沈祖堯對新民主女神像，就持有較開放嘅態度，向中大唔同教職員、同學、新生、校友甚至係媒體同公眾人士溝通尋求共識，而最終亦容許新民主女神像放喺中大大學站外嘅文化廣場. 另外，當時嘅校董陳茂波亦支持民女可以喺中大擺放.
嶺南大學
喺12月24號，同樣由新西蘭籍華人雕塑家陳維明創作，位於嶺南大學嘅六四浮雕被拆走，喺嶺大校內民主女神像壁畫同樣被塗去. 嶺大學生會代表會臨時行政委員會批評，做法唔符合嶺南大學標榜嘅博雅教育. 有學生嘗試拍攝過程，亦被保安阻止，保安又抄低學生證編號，更有校方職員用強光照學生嘅鏡頭.
福爾馬林
福爾馬林，正規化學名叫甲醛，係醛嘅一種，每個分子有1個碳原子、2個氫原子同1個氧原子，化學符號. 有特殊刺激氣味嘅無色氣體，對人眼睛、鼻都有影響.
體積百分比含有40%甲醛水溶液就稱為「100%福爾馬林」.
甲醛主要用喺生產工業樹脂，例如夾板木、塗料，同埋生物標本嘅防腐劑. 1996年估計甲醛嘅每年生產量為870萬噸.
喺2011年美國國家毒理學計劃描述甲醛為「已知人類致癌物」.
[[Category:醛]]
廖萬石堂
廖萬石堂係香港上水廖氏最大嘅祠堂，係香港法定古蹟之一. 祠堂曾經用來做鳳溪小學.
十一月初八
十一月初八係黃曆十一月嘅第八日.
睇埋
[[Category:日]]
謝侖伯竭路 (布吉)
謝侖伯竭路（英文寫：Thanon Chaloem Phrakiat）係泰國布吉芭東北頭嘅一條馬路. 東起海灘邊嘅他唯黃路，西頭同辣烏迭两佰年路交匯，全長475米.
條路同南邊芭東灘叻路平行、同北邊柏芭拉美路亦幾乎平行.
分類: 泰國布吉街道
虹
虹（）係光學有關嘅自然現象，太陽射光入地球大氣嘅濕氣，水滴將光折射成光譜. 睇起上來就係彩色栱形，外紅內紫，所以又叫做彩虹（）. 而佢掛響天，又叫做天虹. 有時重會睇到外便有條淡啲，色譜相反，係內紅外紫. 主要嗰條叫，虹，弱嗰條叫霓，或者副虹.
虹有古名，喺東面係螮蝀（讀帝東），或寫蝃蝀. 西面見係隮. 《詩經》《邶風》嘅《蝃蝀》有寫，「蝃蝀在東，莫之敢指. 」《爾雅》《釋天》寫「螮蝀，虹也. 」古時諗爲虹係天地淫氣.
色
虹嘅光譜係連續，不過牛頓將佢分段成七色，紅橙黃綠藍靛紫. 而唐人就將佢讀成紅橙黃綠青藍紫.
虹通常雨後或者瀑布度出現，太陽光可以直透，而水點充響空氣.
古時唐人將佢睇成係蟲，所以從虫部，而英人就將佢睇成弓，所以叫Rainbow.
引伸
虹形嘅嘢都叫虹，好似虹吸管咁. 另外五顏六色嘅，叫霓虹.
電腦入面嘅顏色代碼
{| width="100%"
RGB
<td valign=top width="25%">
CMYK
<td valign=top width="25%">
HSV
<td valign=top width="25%">
建立型模式
例子有單例模式.
酸木屬
酸木屬（學名：Oxydendrum）係杜鵑花目杜鵑花科嘅一個屬.
重慶
重慶（；上江話：<font face="Lucida Sans Unicode"> ；威式拼音：Chungking；普通話拼音：），簡稱巴（）、渝（），亦叫山城（）、霧都（）、渝都（）、橋都（），喺中國中部，家下係中華人民共和國中西部唯一直轄市、國家中心城市、國家歷史文化名城、長江沿江開放城市，首府渝中. 重慶喺戰國時期建城，古名巴郡（）、渝州（），之後改名恭州（）. 南宋淳熙十六年（1189年），宋孝宗個仔趙惇先封恭王，跟住做埋皇帝，叫做「雙重喜慶」，就升咗佢封地恭州做重慶府. 1891年，成爲中國對外開埠最早嘅內陸通商口岸. 中華民國國民政府統治時期，重慶正式建市. 喺抗日戰爭嗰時，重慶係中華民國戰時首都，同華盛頓、倫敦、莫斯科並列爲「世界反法西斯四大指揮中心」. 國民政府統治後期做過大韓民國臨時政府首都；又被定爲中華民國法定永久陪都. 中華人民共和國成立之後，定重慶爲中央直轄市（西南大區代管）. 1954年，降格併入四川省. 1997年，重新定為直轄市，直到家陣.
重慶亦係中國面積最大嘅直轄市，喺長江上游，黐住湖北、湖南、貴州、四川同陝西，轄區東西長470公里，南北闊450公里，轄區總面積8.2403萬平方公里，其中主城區建成面積爲877.78平方公里. 喺嘉陵江同長江北邊嘅兩江新區係國家級新區、先進製造業同現代服務業基地. 另外，重慶有渝新歐鐵路、西永綜合保稅區同兩路寸灘保稅港區；重慶重係中國西部地區第二座實行72個鐘過境免簽嘅城市.
名
舊時流經呢笪地嘅嘉陵江亦叫渝水，所以呢道亦叫「渝州」，至宋徽宗嗰陣時，改名叫「恭州」. 南宋淳熙十六年（1189年），宋孝宗讓咗個位畀佢第三個仔趙惇. 趙惇初頭受封做恭王，封地就係恭州；按宋朝制度，由宗室藩王做到皇帝嘅，佢先頭嘅封邑叫做「潛邸」，循例要喺即位大典嗰陣升做府，所以呢年8月恭州升做重慶府. 關於「重慶」個名嘅來源有三個講法：
位置同大細
重慶喺北緯28度10分到32度13分、東經105度11分到110度11分之間嘅青藏高原同長江中下游平原嘅過渡地帶，喺中國內陸西南部，長江上游地區，東北、東南接湖北、湖南，南銜貴州，西連四川，東北駁住陝西. 轄區東西長470公里，南北闊450公里，轄區總面積8.2403萬平方公里.
重慶係中國面積最大嘅直轄市，面積有成個省咁大 ，係一個集大城市、大農村、大山區、大庫區喺一體嘅組團式城市，其中主城區面積有877.78平方公里.
地貌
重慶主城區喺長江同嘉陵江交匯嘅河谷入邊. 其中，渝中地勢以山地為主；嘉陵江北邊嘅渝北同江北就以平原爲主；喺主城區西部嘅北碚市區、沙坪垻區虎溪、西永片區同九龍坡區白市驛片區都以平原爲主；長江南邊嘅南岸區同巴南區都以平地爲主. 重慶喺川東，北邊、東邊同南邊有大巴山、巫山、武陵山、大婁山圍實，地貌以丘陵、山地爲主，南北向長江河谷逐級降低，坡地面積大，所以重慶又叫「山城」.
河
重慶嘅河主要有長江、嘉陵江、烏江、涪江、綦江、大寧河等. 長江幹流從西向東打橫流，流程665公里咁長，穿咗巫山三個背斜，形成瞿塘峽、巫峽同西陵峽，即係長江三峽. 長江同嘉陵江穿過重慶主城區，喺渝中區朝天門交匯，呢兩條江併稱「兩江」.
氣候
重慶市屬亞熱帶季風氣候，年平均氣溫喺14到18℃之間. 主城區年平均氣溫18.2℃，東南邊酉陽14.9℃，東北邊海拔較高嘅城口13.7℃. 最熱嗰個月平均氣溫26到29℃，最凍嗰個月平均氣溫2到8℃，氣溫呈現出從西邊河谷同沿江地帶向東北邊、東南邊遞減嘅趨勢. 重慶市年均降水量較豐富，大部分地區喺1000到1350毫米之間，降水集中喺5到9月，佔全年總降水量嘅七成. 重慶市年均相對濕度喺70％到80％，喺全國屬高濕區. 年日照1000到1400個鐘，日照百分率25％到35％，係全國年日照最少嘅地區之一，秋、冬日頭少，佔全年35％. 因為重慶有好多沿江河谷地帶，兼且重工業發達，年平均霧日104日，所以重慶又叫「霧都」. 另外，1951到2014年有78日日最高溫高過40℃，排響全國省會級大城市第一，係「三大火爐」之一.
生態
重慶有五種國家一級保護植物，廿二種二級保護植物，廿五種三級保護植物，三十一個自然保護區，四十九個森林公園，四十二個各類風景名勝區，森林覆蓋率35％. 重慶面臨水土流失、森林數量減少、礦產資源利用唔合理重有農村生態失控嘅問題. 重慶區縣地區嘅生態受三峽工程影響，三峽大壩起好之後，水位上升浸過田地，造成咗用地流失同生物棲息地受損、地質結構改變等；重慶喺2005到2008年間旱災陸續有嚟 ，水災亦幾頻繁.
重慶市話就話依山傍水，但事關舊時啲工廠開到周街都係，重有汽車尾氣大量排放，導致城市污染嚴重. 初頭重慶市政府有「森林重慶工程」，計劃喺十年之內，打造「全國十佳宜居城市」. 2000年以來，重慶主城區關停或搬咗好多污染嚴重嘅工礦企業，重種咗唔少綠色植物；家陣重慶成咗國內空氣質量優良日數最多嘅大城市之一.
建城
舊時，重慶地區有十幾座城，包括重慶城、釣魚城、多功城、江北城、天生城、天賜城、白帝城、皇華城、三臺城、龍岩城、磐石城等，呢啲城喺宋朝末年抗擊蒙古軍發揮住重要作用. 其中重慶城、釣魚城同多功城更加係形成咗掎角之勢.
重慶地區建城史可以追溯到戰國時期. 秦國滅巴國之後，喺江州一帶築城，形成重慶母城雛形. 據考古成果，戰國後期巴郡城嘅面積有30萬平方米. 漢朝另築有北府城，係江北城嘅前身，喺而家重慶市江北區同渝北區. 蜀漢時期，都護李嚴擴建江州城，用泥嚟砌城，增築倉城同衞城，重喺城入邊起倉城.
地處渝中嘅母城重慶城係重慶地區嘅核心. 宋朝嘅重慶城門得四個：千廝門、洪崖門、薰風門、鎮西門. 明朝洪武四年（1371年），指揮使戴鼎又試增築重慶城，攞「九宮八卦」象嘅意頭，起咗俗稱「九開八閉」嘅十七個城門：朝天門、東水門、太平門、儲奇門、金紫門、南紀門、通遠門、臨江門、千厮門係「九開門」；翠微門、金湯門、人和門、鳳凰門、太安門、定遠門、洪崖門、西水門係「八閉門」. 重慶城城牆圍住渝中半島伸出去嘅部分，全長7722米. 1929年開始拆城牆. 家陣剩低總長夾埋3000幾米嘅母城城垣殘段 ：
本土居民重按照地理位置嘅高矮分重慶母城作「上半城」同「下半城」；而家嘅上半城已經發展成中央商務區，而下半城重係老城區. 重慶嘅上半城同下半城由十八梯呢條古街連通. 1980年代，凱旋路電梯落成，方便咗市民喺上下半城之間往返.
沿革
兩百萬年前嘅舊石器時代早期，經已有人類祖先響重慶地區生活. 喺重慶巫山縣龍骨坡遺址發現嘅巫山人，係家時發現嘅中國國內年代最早嘅人類.
傳說遠古時期，川東地區有巴、樊、、相、鄭五個姓居民，首領姓巴，稱號係「廪君」. 另據《山海經》話，地處西南嘅巴國居民係東夷族長太嘅後人，經歷太皞、咸鳥、乘釐、后照四世；而后照就係巴人嘅祖先.
商朝嗰時，川東地區嘅部落叫「巴奠」、「巴方」，商王武丁派將領婦好征討過. 西元前1044年 ，巴方參與牧野之戰，聯同其它方國協助周國推翻商朝.
周朝建立之後，巴方首領獲封子爵，賜國姓姬姓，正式建立巴國. 戰國時期，巴國南遷，響清江、川峽之間到川東建都立國. 江州、墊江、平都先後係巴國首府所在地 ；酆都亦做過巴國首府.
秦惠文王更元九年（西元前316年），張儀滅蜀順手滅埋巴國，喺處屯兵起城，呢座城係江州城嘅雛形. 更元十一年（西元前314年）置巴郡. 秦朝到隋朝一直沿用呢個名.
漢朝喺巴郡設江州，歸益州刺史管. 東漢建武元年（25年），公孫述佔江州稱帝. 到建武十二年（36年），威虜將軍馮峻攻落陷江州，鑒生捉咗公孫述嘅大將田戎，江州歸東漢. 興平元年（194年），將巴郡分成三份，江州到臨江設永寧郡，朐忍到魚復設固陵郡，巴郡管墊江北邊嘅地區. 到咗建安六年（201年），永寧郡改名叫巴郡，原巴郡改名叫巴西郡，固陵郡改名叫巴東郡.
蜀漢建興四年（226年），都護李嚴擴建江州城.
晉朝泰始元年（265年），巴郡改隸益州下越雋郡. 永寧元年（301年），李特佔據巴蜀作反，後來建立成漢政權. 永和三年（347年），桓溫平定巴蜀之後，巴郡隸梁州. 南朝宋巴郡隸益州. 泰始五年（469年）喺巴郡置三巴校尉. 南齊建元二年（480年）置巴州，原來屬益州嘅巴郡改隸巴州. 永明元年（483年），廢巴州，巴郡復隸益州. 南梁太清四年（550年），蕭紀喺巴郡置楚州. 天正元年（551年），西魏攻落楚州，改名叫巴州. 北周閔帝元年（557年），將巴州改返做楚州. 武成三年（561年），又將墊江改成巴縣.
隋朝開皇三年（583年），事關渝水圍住座城，就將楚州改名叫渝州，隸屬信州總管府，重慶簡稱「渝」就係噉嚟. 大業三年（607年），改名巴郡.
唐朝武德元年（618年），巴郡復名渝州. 遞年（619年），信州改名夔州. 貞觀元年（627年），將全國分成十道，渝州隸屬山南道夔州總管府. 十四年（640年），夔州總管府改成夔州都督府. 開元二十一年（733年），將全國分成十五道，渝州隸屬山南西道夔州都督府. 天寶元年（742年），渝州改名叫南平郡. 乾元元年（758年），南平郡復名渝州. 乾寧四年（897年），王建派兵打渝州，刺史牟宗厚投降，渝州歸前蜀政權. 後唐長興元年（930年），孟知祥派張武打渝州，刺史張環投降，渝州歸後蜀政權.
宋朝乾德三年（965年）滅後蜀，渝州歸宋朝，隸屬西川路. 開寶六年（973年）隸峽路. 咸平四年（1001年），改屬夔州路. 崇寧元年（1102年），渝州人趙諗作反 ；呢劑嘢等朝廷醒起「渝」字有「變」嘅意思，就改渝州作「恭州」. 淳熙十六年（1189年），升做重慶府. 南宋開慶元年（1259年），蒙古軍攻入重慶地區，宋朝將領王堅、張珏先後守住喺重慶城北邊嘅釣魚城並抵抗蒙古軍，曠日持久，史稱「釣魚城之戰」. 喺呢場仗入邊，蒙古國大汗蒙哥謝雞. 景定二年（1261年），四川安撫制置副使兼知重慶府彭大雅修築重慶城，向北擴到嘉陵江邊，向西擴到家陣臨江門、通遠門，鞏固咗宋朝嘅西線防區，亦奠定咗後來重慶古城嘅格局. 祥興二年（1279年），合州知州王立投降，重慶地區徹底淪陷.
元朝嗰時，重慶府改成重慶路，下轄四個州，隸屬四川行中書省. 至正十七年（1357年），明玉珍領導嘅起義軍攻落夔州同萬州，並喺江北銅鑼峽打贏元軍；1358年4月攻落重慶城. 1362年，明玉珍喺重慶稱「隴蜀王」；1363年正式稱帝，國號大夏，年號天統，喺重慶建都，當原先巴縣官署（而家渝中巴縣衙門一帶）做皇宮，而朝廷同國賓館分別設喺長安寺（而家重慶市二十五中）同治平寺（而家羅漢寺）.
明朝洪武四年（1371年），朝廷軍隊佔領咗重慶；重慶復爲府，歸四川承宣布政使司管. 天啟元年（1621年），永寧土司奢崇明佔據重慶作反 ，但無幾耐，重慶被朝廷派嚟嘅秦良玉軍隊收復. 崇禎十七年（1644年）六月，張獻忠率領部下攻落佛圖關，跟住攻陷通遠門.
1876年9月13號，西方國家用「滇案」做借口，逼清政府簽落《煙臺條約》，其中規定英國有權向重慶派駐領事. 1890年3月31號，中英簽訂《新訂煙臺條約續增專條》，確定定重慶做通商口岸. 之後英商開辟從宜昌到重慶嘅輪船航線. 1891年3月1號，重慶海關喺朝天門附近設立.
1911年，由於成渝鐵路修建案擱淺，爆發咗震驚中外嘅保路運動. 1912年，德國喺南岸區南山起德國公使館. 1913年，四川軍政府廢府設道，以道統縣. 於是廢重慶府，置川東道.
1921年，劉湘喺重慶設商埠督辦處 ，任命楊森做督辦，籌辦市政. 嗰陣重慶市區範圍未定，暫定巴縣城關，亦即係而家渝中半島部分同原江北縣城附近一帶居民區做轄區. 1922年，商埠督辦處被改做市政公所. 1926年，又改成商埠督辦公署，擴展城區，開始城市建設. 1927年，政府又改商埠督辦公署做市政廳，潘文華做市長，定低重慶兩江上下游南北兩岸30華里做市區，衰在無明確邊界. 1929年，重慶從巴縣拆出，正式建市，編制係國民政府二級乙等省轄市，歸四川省管，市長潘文華. 1930年，定落重慶市區界：從嘉陵江西岸嘅磁器鎮紅廟子到黃沙溪黃葛堡再過江到南岸、又從火燒墳打橫去到塗山最高峯，再沿住山去到銅鑼峽、向北過江經江北嘅大萬坪到黃葛氹溝再一直到嘉陵江北岸.
1931年，王家沱租期滿，重慶地區居民請求政府同日本講攞返笪地，但係日本唔趄.
1916年至1935年升做院轄市之前，民國先後七次喺重慶設立四川省長行署、四川省長公署、四川督軍公署、四川省政府. 係當時四川省嘅政治中心.
1936年，改設做四川省代管嘅一等院轄市，範圍包埋貴州桐梓同遵義.
1937年9月，駐紮喺重慶嘅川軍劉湘部攻入日租界，宣佈收復王家沱. 遞年，英國、美國、法國、比利時、德國、瑞士駐中華民國大使館移駐重慶.
1938年至1943年，日本派海軍飛機掟炸彈炸重慶，呢場轟炸持續咗五年半. 史稱「重慶大轟炸」. 據重慶官方統計，轟炸造成32829人傷亡，172786人受災，財產損失超過100億.
1939年5月5號，南京國民政府頒令，升格重慶做甲等中央院轄市（即係直轄市），重慶亦成咗繼南京、上海、天津、青島、北平之後第六個中央院轄市，轄區範圍就係家下嘅重慶主城區，北碚區係中央行政院同臨時政府嘅所在地.
1940年，中華民國定重慶做永久陪都. 同年9月，大韓民國臨時政府由綦江遷入重慶巴南.
1941年6月5號，重慶市民為咗避過日軍地氈式戰略轟炸，匿埋響較場口十八梯嘅公共防空大隧道入邊. 日軍炸到隧道口嗰陣，外邊嘅市民無鞋挽屐走湧入隧道口，好多人當堂被踩死、磧死；隧道入邊，焮烚烚兼夾空氣唔流通鑒生焗死唔少人. 史稱「大隧道慘案」.
1941年12月，大韓民國臨時政府由巴南搬入家陣渝中辦公，國民政府亦都頭. 韓國臨時政府辦公場地成日變，一時係楊柳街、石板街，一時又係吳師爺巷1號、蓮花池街38號，直到1945年撤出. 同月，中華民國政府喺重慶發表文書同納粹德國宣戰，德國大使館閂門. 據1980年代嘅唔完全統計，重慶有成400道戰時首都遺跡，隨住重慶幾十年嘅大規模建設，有啲遺址已經唔響道. 剩低嘅有代表性嘅遺跡主要分兩種：一種係民國政界人物嘅官邸同舊居；另一種係國共第二次合作抗戰嘅紀念地. 喺重慶南山上高嘅黃山國民政府遺址、總統官邸同渝中嘅紅岩村遺址喺重慶抗戰文化入邊有代表性.
1945年，日本投降，國民政府還都南京. 之後制憲國民大會用法律形式規定重慶做永久陪都. 抗日戰爭勝利之後，爲咗避免內戰、爭取和平，中國國民黨同中國共產黨喺重慶搞咗爲期四十三日嘅和平談判，史稱「重慶談判」.
1946年2月10號，重慶市區較場口舉行「慶祝政治協商會議成功大會」嗰陣發生騷亂，李公樸、施存統話自己被人打. 郭沫若、陶行知、章乃器同新聞記者、勞協會員等六十幾個人都被人「打傷」，史稱「較場口事件」.
1949年9月2號，重慶火燭燒足十八個鐘，成萬人拉柴，國民黨就賴共產黨放火燒城. 9月9號，南岸大火，八十幾戶燒通頂. 10月11號，總統令公佈，話政府會響10月15號第二次嚟重慶辦公.
1949年10月13號，李宗仁由廣州飛去桂林，行政院各個首長由廣州搬去重慶. 10月15號，李宗仁宣佈國民政府正式喺重慶辦公. 10月18號，陪都各界歡迎政府遷渝大會. 11月1號，南泉戰役打響. 11月27號，中國國民黨中央直接授權中統對關押喺渣滓洞、白公館嘅400幾個中共「政治犯」處決，史稱「11.27事件」.
1954年7月，西南大區、川東行署區撤銷，川東行署區首府北碚市併入重慶，重慶市從直轄市降格做省轄市，重新同四川省合併.
1964年，北部灣事件爆發，三線建設開始，重慶成爲三線建設嘅核心城市. 從1964年至1968年，從上海、江蘇、東北等地內遷嘅三線職工超過廿七萬，佔重慶當時企業職工嘅四份一有凸. 1965年同1979年，全國三線建設重點控制鐵路工程川黔鐵路同襄渝鐵路通車. 1975年，重慶主城區三線建設內遷外來職工人數去到最高峰，總人數43.5萬，佔當時重慶市區人口嘅四份一. 1969年到1972年文化大革命期間，重慶搞武鬥，市區工業破壞得好交關，部分街道建築直頭畀人剷平，其間唔單止有好多軍工廠工人同半軍事化院校學生參與，兼且用咗自行反坦克砲、火箭砲、坦克、軍艦同重型登陸艇等嘅重裝備，造成好大嘅經濟損失. 呢場武鬥死咗1170人，傷7000幾人，600幾人失蹤，直接經濟損失超過2億人民幣，其中發生喺九龍坡區幾個軍工企業之間嘅楊家坪武鬥轟動全國，家陣沙坪垻區沙坪垻公園重有全國唯一留低嘅紅衞兵公墓. 1982年，永川地區八個縣併入重慶市，重慶市成爲計劃單列市. 1992年重慶成為沿江開放城市. 1996年9月中央批准重慶市代管四川省萬縣市、涪陵市同黔江地區.
1997年3月14號，第八屆全國人民代表大會第五次會議審議通過咗合併原四川省重慶市、萬縣市、涪陵市、黔江地區嘅草案，設立重慶直轄市嘅議案；6月18號，重慶直轄市政府機構正式重新掛牌.
2005年10月，第五屆亞太城市市長峰會喺重慶召開，並指定重慶做常任主辦城市，有41個國家同地區、123個城市參加會議. 2009年1月16號，國務院發佈《國務院關於推進重慶市統籌城鄉改革和發展的若干意見》〔國發（2009）3號〕，將重慶市定做「國家統籌城鄉綜合配套改革試驗區」 ，令到重慶喺「農轉非」等統籌城鄉嘅體制改革方面可以先試先行.
2008年到2010年間，時任重慶市委書記嘅薄熙來搞起場叫「唱紅打黑」嘅政治運動；「打黑」令到原重慶市司法局局長文強成竇人落臺，亦搞出咗龔剛模案、李莊案同樊奇杭案等一系列嘅冤案.
2010年6月18號，重慶兩江新區作爲經濟管理區正式掛牌成立，係繼浦東、濱海之後中國第三個國家級開發區.
2012年2月，王立軍事件令到時任重慶市委書記薄熙來落臺，引起海內外對重慶高度關注. 之後，國務院副總理張德江繼任重慶市委書記，標誌住重慶「唱紅打黑」時代嘅終結；但係，王立軍事件同薄熙來事件影響咗投資者對重慶環境嘅研究同判斷，對重慶嘅招商引資工作造成負面影響.
明清到民國廿四年（1925年），重慶府治設喺巴縣，川東道、重慶府、巴縣都喺城入邊，城入邊設黨、坊、廂. 明朝設八坊二廂；城入邊八坊：太平坊、仁壽坊、壁仙坊、安靜坊、通遠坊、龍台坊、忠孝坊、宣化坊；附廓二廂：內江廂、外江廂. 清康熙四十六年（1707年），城邊改編成黨，黨下轄坊. 有29坊，近城改編成15廂.
清代中後期到民國初期，重慶府下轄11縣2州1廳，併稱爲「重慶十四屬」，即係：巴縣、江津縣、長壽縣、永川縣、榮昌縣、綦江縣、南川縣、銅梁縣、大足縣、璧山縣、定遠縣、合州、涪州、江北廳. 家下除咗定遠縣之外都響重慶市轄內.
1946年，重慶係當時中華民國嘅首都，喺國民政府還都南京之前，重慶市管18個區. 1949年10月15號，國民政府又搬嚟重慶辦公，重新進駐原先國府路嘅舊址，重慶市政府又從國府路搬到中山二路曙樓（家陣重慶醫科大學兒童醫院）.
1950年4月，重慶市人民政府決定合併先頭18個區成7個區，加埋北碚行政管理處改建嘅第八區，夾埋8個區. 1951年1月，西南軍政委員會決定劃重慶市第八區（北碚）入川東行署區，設北碚市，劃川東行署璧山專區嘅巴縣入重慶市，同時劃巴縣嘅第四區（青木區）屬下嘅青木、鳳凰、同興、井口、蔡家、歇馬等7個鄉去北碚市. 1951年6月同1952年4月，又劃璧山縣轉龍、青木兩個鄉去北碚市. 到嗰時，重慶市轄7區1縣. 1952年9月27號，西南軍政委員會劃江津專區嘅綦江縣、江北縣同涪陵專區嘅長壽縣畀重慶市. 先頭喺1952年8月，重慶市人民政府決定併第七區入第六區，但係中間長江間開兩邊，唔方便管，政府就響10月頭撤銷呢個決定. 1952年10月，重慶市各區行政區劃都有調整，調整之後係5區4縣.
1953年1月，原屬四川省嘅北碚市劃咗畀重慶市，3月改設成重慶市第六區；巴縣、綦江縣、江北縣劃入四川省江津專區，長壽縣劃入四川省涪陵專區；重慶市第四區嘅魚洞鎮同原北碚市嘅青木、鳳凰、興隆、關口鄉劃畀巴縣，巴縣人民政府移駐魚洞鎮. 5月，重慶市第二區嘅人和、龍溪、大石等三個鄉劃入江北縣. 到嗰時，重慶市轄6個區.
1954年7月，西南大區、川東行署區撤銷，川東行署區首府北碚市併入重慶，重慶市從直轄市降格做省轄市，重新併入四川省.